23 Pantang Larang Makanan Dan Minuman Untuk Penghidap Ekzema

Jika anda adalah salah seorang penderita kondisi kulit ini, maka anda kena tahu bahawa ada pantang larang ekzema yang sangat penting.

Ini kerana ada sesetengah makanan yang mungkin tidak sesuai buat penderita kondisi kulit ekzema atau dermatitis lantas menyebabkan komplikasi yang mungkin berbahaya.

Persoalannya, apa antara jenis makanan untuk ekzema
yang perlu anda elak dan harus anda ambil kalau ada ekzema
? Jom teruskan membaca artikel!

Ekzema, sejenis kondisi kulit yang meradang

Ekzema atau
dermatitis atopik adalah sejenis kondisi kulit yang meradang
 dan lantas membawa kepada tompokan kulit kering, kasar dan seakan bersisik.

Kebiasaannya, ia akan berlaku kepada bayi dan budak berusia bawah 2 tahun, namun masih boleh terjadi kepada individu lebih tua akibat beberapa faktor risiko.

Punca utama kondisi kulit ini masih belum dapat dipastikan, namun ada kajian yang kata ia adalah disebabkan oleh si ibu hamil yang kurang ambil probiotik.

Pun begitu, rasanya sudah ramai tahu bahawa ekzema boleh jadi lebih teruk jika berlaku reaksi alergi pada kulit sama ada melalui sentuhan atau makanan.

Disebabkan itu, anda yang ada kondisi ini kena lebih waspada dengan makanan untuk ekzema!

Senarai pantang larang ekzema

Ada beberapa jenis makanan atau minuman yang boleh jadi punca perembesan sel T serta immunoglobulin-E dan akan menyebabkan kondisi ekzema lebih teruk.

Perembesan kedua-duanya ini pula seterusnya akan mengakibatkan keradangan pada kulit jadi lebih teruk dan situasi ini dinamakan sebagai ‘
flare-up
‘.

Sebagai salah seorang penderita ekzema
, berikut adalah pantang larang makanan buat anda:

Makanan yang perlu anda elak dalam pantang larang ekzema

Apa yang anda makan atau minum mungkin tidak akan menyebabkan ekzema secara langsung, namun boleh dianggap sebagai
makanan yang
trigger eczema.

Untuk pengetahuan anda, situasi itu mungkin boleh jadi jika anda ada alahan makanan seperti:

Tenusu

Kekacang

Telur

Gluten

Makanan laut

Selain itu, makanan tinggi gula
 bukan sahaja akan membuat tahap insulin melonjak
 malah membawa kepada masalah keradangan kulit yang lebih teruk.

Gula-gula

Kek

Biskut

Soda

Jus

Makanan atau minuman yang mengandungi nikel juga
 adalah tidak bagus buat penderita ekzema
 jenis dishidrotik kerana ia akan membuat simptom lebih teruk.

Coklat

Kerangan

Kekacang

Teh hitam

Makanan dalam tin

Minuman dalam tin

Baca juga:

Makanan atau minuman yang sensitif sindrom alergi oral terhadap debunga juga perlu dielakkan oleh penderita ekzema untuk elak simptom lebih teruk.

Kekacang

Sayur lobak

Daun saderi

Buah pir

Namun, anda juga harus tahu bahawa tidak semua orang akan mengalami tindak balas yang sama. Jadi, sila dapatkan nasihat doktor tentang pantang larang ekzema ini.

Pantang larang ekzema: Makanan yang anda harus ambil

Buat anda yang ada ekzema, wujud juga beberapa jenis makanan atau minuman yang mampu bertindak sebagai diet antiradang dan ia adalah senjata anda.

Berikut adalah beberapa jenis contoh makanan antiradang yang boleh bantu lawan ekzema:

Ikan
 –
Sumber semula jadi asid lemak omega 3
 ini mampu membantu melawan keradangan pada tubuh badan termasuklah kulit. Antara contoh ikan tinggi asid lemak ini adalah salmon, makerel, sardin, tuna dan sebagainya

Makanan tinggi probiotik
 – Bakteria yang bagus untuk perut juga bagus untuk kulit individu, contohnya termasuklah tempe, tapai, kimchi, susu yogurt, sup miso dan lain-lain makanan yang ditapai

Makanan kaya flavonoid
 – Ia mempunyai sifat antiradang yang sangat bagus dan ciri utamanya adalah sayur-sayuran serta buah-buahan yang berwarna-warni. Contohnya epal, ceri, brokoli, bayam dan kailan

Sebaik-baiknya anda berkomunikasi dan berkonsultasi dengan doktor terlebih dahulu sebelum elak atau ambil sebarang makanan untuk penghidap ekzema ini ya.

Jenis diet yang sesuai buat penderita ekzema

Seperti mana yang telah kami nyatakan di atas tadi, diet antiradang adalah jenis diet yang terbaik dalam usaha untuk memastikan
flare-up
itu tidak terjadi.

Dalam pada itu juga, sebenarnya wujud satu lagi jenis diet yang sesuai buat penderita ekzema iaitu
Mediterranean yang sudah ternyata lebih sihat dan seimbang
.

Ini kerana diet jenis ini sangat menekankan kepada pengambilan sayur-sayuran dan buah-buahan selain daging ikan serta lemak sihat yang bagus untuk anda.

Konklusinya, penderita kondisi kulit ini perlu untuk jauh lebih peka dengan pantang larang ekzema terutamanya berkaitan minuman atau makanan
 bagi mengelakkan simptom jadi lebih teruk
!


Batuk Sampai Sakit Tekak? Ini 8 Ubat Batuk Selamat Untuk Ibu Hamil Ambil

Kesan daripada perubahan hormon, wanita hamil sememangnya terdedah untuk mengalami
jangkitan virus pern
afasan seperti batuk. Tetapi bolehkah pengambilan ubat batuk untuk ibu mengandung?

Ayuh baca perkongsian artikel ini untuk mendapatkan penjelasannya dan mengetahui jenis ubat batuk sesuai untuk ibu mengandung.

Untuk mendapatkan lebih banyak info tentang Kehamilan, sila dapatkannya
di sini.

Batuk semasa mengandung membahayakan bayi?

Batuk ketika hamil tidak memudar
atkan ba
yi kerana ia bukan simptom berbahaya, bahkan
bayi dalam kandungan
 tidak merasakannya.

Namun beberapa punca batuk boleh membahayakan bayi, contohnya penyakit seperti asma, bronkitis atau radang paru-paru.

Sesetengah teh, remedi rumah dan produk
over-the-counter
 (OTC) yang diambil tanpa pengetahuan doktor juga boleh menyebabkan bahaya dan berisiko kepada bayi.

Bakal ibu disarankan berjumpa doktor apabila mengalami batuk
berterusan
 atau wujud gejala penyakit pernafasan, supaya rawatan dan ubat batuk untuk ibu mengandung yang selamat diambil, dapat diberikan.

Batuk yang kuat dan berulang tidak
menyebabkan pengecutan rahim
 atau plasenta berubah tempat, tetapi ia menimbulkan ketidakselesaan dan sakit pada otot perut.

Petua ubat batuk untuk ibu mengandung secara semula jadi

Beberapa rawatan rumah mungkin berkesan pada batuk ringan, khususnya bagi mereka yang ingin mengelakkan pengambilan ubatan. Ia boleh dicuba dengan syarat simptom dialami tidak begitu teruk.

Penggunaan pele
mbap uda
ra di dalam rumah boleh melegakan kerengsaan dan kering tekak

Minum teh panas deng
an ma
du, sup panas atau campuran air suam dengan secubit kunyit boleh membantu melegakan batuk dan sesak dada. Amnya, madu digunakan sebagai ubat semula jadi dalam mengurangkan gejala selesema. Tetapi untuk kehamilan, ia boleh menyebabkan kesan berbahaya kepada pertumbuhan janin. Jadi jangan berlebihan!

Elakkan daripada merokok termasuklah
menjadi perokok pasif

Mendapatkan rehat dan mengambil cecair mencukupi sepanjang hari

Mengambil ubat-ubatan

Tetapi apakah jenis ubat batuk sesuai untuk ibu mengandung? Di bawah ini ada jawapannya.

Ubat batuk sesuai untuk ibu mengandung

Apabila batuk, terutamanya
batuk kering
, ia amat menyakitkan dan akan berlarutan. Jadi pengambilan ubatan berikut dianggap selamat untuk wanita hamil:

Acetaminophen

Paracetamol boleh diambil dengan selamat 2x sehari untuk
sakit tekak
 dan sakit kepala akibat selesema dan batuk.

Antihistamin, ubat batuk untuk ibu mengandung

Ubat ini boleh melegakan simptom
hidung berair dan gatal tekak.

Antihistamin lama seperti chlorpheniramine dan cetirizine boleh diambil dalam dos yang ditetapkan bagi w
anita ha
mil.

Manakala antihistamin baru seperti fexofenadine tidak disarankan pengambilannya kerana kurang sokongan kajian untuk keberkesanan serta kesesuaiannya.

Saline nasal irrigation

Semburan ini diselitkan ke dalam lubang hidung untuk
melegakan hidung tersumbat
 dan membersihkan hingus kering. Ia boleh digunakan 3x sehari.

Semburan hidung

Semburan hidung ipratropium bromida sangat berkesan untuk melegakan hidung tersumbat. Ubat ini boleh digunakan antara 3-4x sehari.

Ubat batuk untuk ibu mengandung #Sirap Guaifenesin

Ubat batuk ekspektoran ini bertindak dengan meningkatkan kelembapan dalam saluran pernafasan dan memulihkan penyingkiran kahak secara semula jadi.

Dengan pengambilan dos standard, ubat ini secara amnya dianggap selamat untuk digunakan
semasa kehamilan.

Pastikan anda menyemak label dan elakkan ubat yang mengandungi propilena glikol yang mungkin berbahaya kep
ada jani
n.

Baca juga:

Dekongestan

Ubat dekongestan seperti pseudoephedrine boleh melegakan sinus dan tekak dengan menyempitkan saluran darah yang bengkak pada hidung, tekak dan sinus.

Namun pseudoephedrine harus dielakkan pada
trimester pertama kehamilan
 kerana peningkatan
risiko kecacatan kelahiran.

Selepas 13 minggu pertama tempoh kehamilan, ia mungkin merupakan ubat oral pilihan daripada jenis dekongestan oral kerana ia kurang berkemungkinan meningkatkan tekanan darah berbanding yang lain.

Semburan hidung steroid

Semburan hidung ini mengandungi budesonide, beclomethasone dan fluticasone yang dapat melegakan simptom sinusitis dan hidung tersumbat.

Antibiotik, ubat batuk untuk ibu mengandung

Mungkin perlu diambil jika mengalami batuk disertai kahak berwarna kuning atau kehijauan, berdehit, demam berterusan dan sakit badan.

Pengambilan antibiotik perlu mendapat preskripsi doktor agar ia bersesuaian dengan keadaan diri anda. Banyak antibiotik
dilarang semasa kehamilan
 kerana risiko kecacatan kelahiran tinggi.

Pemeriksaan doktor

Walaupun anda sudah mengetahui jenis ubat batuk untuk ibu mengandung yang boleh diambil, namun terdapat beberapa keadaan memerlukan anda untuk berjumpa doktor bagi mendapatkan pemeriksaan lanjut.

Antara keadaannya seperti:

Masalah batuk yang berterusan

Batuk berdarah

Sesak nafas atau mengalami
kesukaran bernafas

Demam

Kesejukan atau keadaan tubuh menggigil

Tanda dan gejala di atas boleh menunjukkan wujud komplikasi seperti jangkitan bakteria yang
memerlukan penggunaan antibiotik
 untuk rawatan.

Doktor perlu menilai simptom yang dialami dan
auscultate
 bahagian dada anda untuk memastikan kemasukan udara mencukupi ke
seluruh paru-paru.

Auskultasi (
Auscultation
) ialah kaedah yang digunakan untuk mendengar bunyi badan semasa pemeriksaan fizikal

Manakala ujian pengimejan boleh dilakukan untuk menilai sama ada batuk yang dialami anda disebabkan oleh jangkitan atau penyakit.

Jika tidak pasti mengenai ubat batuk sesuai untuk ibu mengandung, berundinglah dengan doktor bagi mendapatkan lebih kepastian. Elakkan daripada
mengambil sebarang ubat
 yang tidak dapat dipastikan keselamatan pengambilannya, okay?


Ibu Perlu Tahu Cara Betul Sedut Hingus Bayi, Jika Tidak, Anak Berdepan 3 RISIKO Ini!

Boleh ke ibu ayah sedut hingus bayi? Adakah ia bakal mendatangkan kesan bahaya kepada si kecil?

Secara amnya, penyedut hingus bayi adalah alat digunakan untuk menyingkirkan mukus atau lendir pada si kecil yang masih belum mahir menghembus hingusnya sendiri.

Tetapi anda
sebagai ibu bapa
 harus menggunakan alat penyedut ini sama ada
nasal oral aspirator
 atau
bulb syringe
 dengan betul. Ini kerana jika teknik yang digunakan salah, ia boleh mewujudkan risiko bahaya kepada hidung si kecil.

Untuk mendapatkan lebih banyak info tentang Keibubapaan, sila dapatkannya
di sini.

Bahaya sedut hingus bayi

Jangan terkejut, alat penyedut hingus bayi ini boleh digunakan kepada si kecil, tetapi perlu dilakukan dengan cara yang betul.

Jika tidak, berikut antara risiko yang boleh terjadi:

Kecederaan hidung

Lapisan tisu dalam hid
ung ba
yi sangat nipis dan sensitif. Menolak alat penyedut hidung jenis picitan seperti
bulb syringe
 terlalu dalam atau menyedut dengan agresif boleh mengakibatkan pendarahan.

Mungkin luka yang terjadi hanya kecil tetapi bagi bayi, ia boleh menyebabkan kesakitan dan menyukarkan
si kecil untuk bernafas.

Kesan sedut hingus bayi #Bengkak

Penggunaan alat penyedut hidung secara berulang kali boleh menyebabkan membran di dalam lu
bang
hidung membengkak
.

Gunakan alat penyedut ini hanya bila diperlukan dan pastikan tidak melebihi 4x sehari.

Pencemaran silang kesan sedut hingus bayi

Bagi mereka yang mempunyai lebih daripada
seorang anak
, mungkin anda terfikir untuk berkongsi menggunakan alat penyedut yang sama, betul tak?

Pada dasarnya tindakan anda ini boleh menyebarkan kuman anta
ra anak-a
nak. Ini kerana lendir yang membawa kuman boleh hidup pada permukaan alat penyedut sehingga 48 jam.

Namun anda boleh mengelakkannya dengan mencuci alat ini sebersih-bersihnya. Sebaiknya, selepas setiap kali penggunaan, celupkan alat ke dalam bekas berisi
air sabun
 suam selama beberapa minit dan biarkan ia kering sebelum digunakan semula.

Cara betul guna penyedut hingus bayi

Berikut adalah saranan cara untuk menyedut hingus bayi:

Cara penggunaan bagi alat penyedut jenis picitan

Untuk menggunakan
bulb syringe
, picit dahulu untuk
mengeluarkan angin
 daripada alat tersebut. Kekalkan memicit.

Secara perlahan masukkan alat penyedut ke dalam lubang hidung si kecil.

Lepaskan picitan secara perlahan untuk membolehkan udara disedut. Dalam masa sama, ia juga akan menarik keluar lendir.

Picit keluar lendir daripada alat penyedut ke atas tisu. Ulang kembali cara 1-3 pada lubang hidung yang lain atau sama (jika perlu).

Jika lendir terlalu tebal untuk disedut, anda boleh menitiskan titisan garam (
saline
).

Jangan lupa untuk mengelap lendir di sekitar hidung
menggunakan tisu
 secara perlahan-lahan bagi mengelakkan kerengsaan.

Selepas sedut hingus bayi

Basuh alat penyedut dalam
air suam
 bercampur sabun selepas setiap kali penggunaan.

Sedut air sabun ke dalam alat dan goncangkan untuk membersihkan lendir di dalamnya. Kemudian picit keluar air. Ulangi langkah ini berkali-kali.

Bilas dengan air bersih. Jangan lupa untuk menyedut masuk air bersih ke dalam alat penyedut dan memicitnya keluar.

Cara penggunaan aspirator hidung-oral (
nasal-oral aspirator)

Dudukkan bayi dalam kedudukan tegak atau separa tegak – masih disokong dengan lengan anda – pastikan si kecil dalam keadaan selesa.

Letakkan hujung penyedut ke dalam
hidung bayi
 dan hisap dengan lembut melalui mulut. Jika perlu, sedutan mulut boleh dikuatkan.

Sekiranya lendir tebal, penggunaan titisan air garam membantu menipiskannya. Ini membolehkan lendir dapat disedut keluar dengan mudah.

Ulang kembali cara 1-3 pada lubang hidung yang lain atau sama (jika perlu).

Pastikan anda mengelap lendir di sekitar hidung menggunakan tisu secara perlahan-lahan bagi mengelakkan kerengsaan.

Cara mencuci alat penyedut hingus bayi

Pastikan anda menanggalkan semua komponen pada alat aspirator.

Cuci semua komponen kecuali penapis, dengan menggunakan air suam bercampur sabun
pencuci pinggan-
mangkuk. Bilas sehingga bersih.

Keluarkan lebihan air di dalam alat dan keringkan.

Baca juga:

Cara memasukkan titisan garam
(saline
) dalam hidung bayi

Baringkan

bayi kepada posisi menelentang
.

Letakkan alat titisan ke dalam hidung bayi. Titiskan antara 3-4 titisan air garam pada setiap lubang hidung – ia boleh membuatkan bay
i ber
sin.

Tahan kepala bayi untuk tempoh 1 minit. Ini membolehkan air garam menipiskan lendir. Kemudian lakukan cara dikongsikan di atas untuk menyedut lendir.

Jangan lupa untuk membasuh alat penitis dan penyedut setiap kali selepas digunakan.

Bila perlu sedut hingus bayi?

Berikut merupakan waktu sesuai untuk menggunakan alat penyedut hingus:

Ketika anak mengalami kes
ukaran bern
afas

Sebelum menyusu atau makan, kerana
hidung tersumbat
 boleh menyukarkan mereka untuk menyusu atau makan. Menyedut hingus sejurus sele
pas
sesi penyusuan
 atau makan boleh menyebabkan bayi muntah

Jika bayi sukar bernafas selepas muntah atau terjeluak (
spits up
) – hadkan penggunaan alat penyedut antara 2-3x sehari. Sekiranya berlebihan ia boleh mengakibatkan bahagian dalam hidung si manja kering, sakit dan berdarah

Kesimpulan

Masalah hidung berair dan tersumbat yang dialami bayi boleh menyebabkan kerisauan di hati ibu bapa. Tetapi umumnya, ia merupakan keadaan normal.

Anda boleh belajar untuk sedut hingus bayi dengan betul bagi membantu si kecil lebih selesa, di samping mencuba rawatan rumah lain seperti penggunaan alat pelembap udara (
humidifier
).

Sekiranya terdapat sebarang pertanyaan, berundinglah dengan
pakar pediatrik
 untuk lebih kepastian.


Sah Selamat! Ini 6 Jenis Ubat Kencing Manis Yang KKM Sediakan Berserta Fungsinya

Ada individu pesakit diabetes yang mengambil ubat-ubatan selain daripada ubat kencing manis KKM bagi merawat penyakit yang dialami. Antaranya ialah seperti kapsul peria katak bahaya. Ini kerana, ramai daripada kita masih tidak memahami apa dan bagaimana ubat kencing manis yang diberikan oleh hospital itu berfungsi.

Kami terangkan di sini beberapa jenis ubat kencing manis hospital serta fungsinya dalam merawat kencing manis anda.

Untuk mendapatkan lebih banyak info berkenaan Kencing Manis, anda boleh klik
di sini.

Ubat kencing manis untuk penghidap diabetes

Kencing manis atau diabetes merupakan penyakit yang agak bahaya jika terus dibiarkan tanpa sebarang rawatan yang sepatutnya.

Ini termasuklah pengambilan ubat-ubatan diabetes bagi mengawal penyakit yang dialami. Sebagai contoh, penggunaan insulin dalam merawat kencing manis.

Apabila anda menghidap kencing manis jenis 1 atau kencing manis jenis 2 yang teruk, tubuh badan anda berkemungkinan tidak lagi mampu mengeluarkan tahap insulin secara semula jadi dengan secukupnya.

Oleh itu, suntikan insulin secara manual perlu dilakukan agar tubuh badan anda dapat mengawal paras gula dalam darah dengan sebaiknya.

 Namun, disebabkan masih ramai yang tidak mengetahui jenis ubat yang diambil dan fungsi ubat tersebut, maka kami ingin menerangkan kepada anda beberapa jenis ubat kencing manis KKM yang biasa diambil oleh pesakit diabetes.

Dengan itu, anda dapat memahami bagaimana ubat tersebut bertindak dan meneruskan pengambilan ubat anda.

Ini jenis ubat kencing manis KKM berserta fungsinya

Memandangkan penyakit kencing manis tidak boleh disembuhkan, maka pengambilan ubat diabetes perlu dilakukan untuk mengawal penyakit tersebut.

 Berikut merupakan antara jenis ubat kencing manis yang biasa diberikan kepada pesakit diabetes:

#1. Biguanide

Ubat jenis ini diberikan kepada pesakit kencing manis bagi mengurangkan penghasilan
gula atau glukosa
 daripada hati.

Ia juga membantu meningkatkan tahap
kepekaan terhadap insulin
 dalam tubuh pesakit diabetes.

Antara jenis ubat yang biasa diberikan bagi kumpulan ubat ini ialah Metformin.

#2. Sulphonylureas

Kumpulan ubat kencing manis KKM ini bertindak dengan cara meningkatkan
pengeluaran insulin
 melalui
pankreas dalam badan
 anda.

Antara contoh ubat yang biasa diberikan kepada pesakit diabetes ialah seperti Glibenclamide dan juga Glicazide.

#3. a- Glucosidase Inhibitor

Kumpulan ubat a- Glucosidase Inhibitor diberikan dengan tujuan untuk mengawal pertambahan
paras gula dalam darah
 selepas anda makan.

Ia bertindak dengan cara mengurangkan proses pencernaan dan juga
penyerapan karbohidrat
 dalam usus.

Antara nama ubat yang berada dalam kumpulan ubat ini ialah seperti Acarbose.

#4. Thiazolidinedione

Antara kumpulan
ubat kencing manis
 lain yang biasa diberikan kepada pesakit diabetes ialah Thiazolidinedione.

Ubat ini berfungsi meningkatkan kepekaan tubuh badan pesakit diabetes
terhadap insulin
.

Antara contoh ubat dalam kelas ubat ini ialah seperti Rosiglitazone dan Pioglitazone.

#5. DPP-4 inhibitor

Dalam tubuh badan manusia, terdapat sejenis hormon yang disebut sebagai hormon GLP-1.

Hormon semula jadi ini akan merangsang
pengeluaran insulin
 sewaktu
paras gula
 meningkat selepas waktu makan.

Oleh itu, ubat jenis ini akan bertindak memanjangkan kesan hormon GLP-1 dalam tubuh badan pesakit diabetes.

Antara contoh ubat kencing manis KKM yang berada dalam kumpulan ubat ini ialah seperti Sitagliptin, Saxagliptin, Linagliptin dan Vildagliptin.

#6. Insulin

Insulin hanya akan diberikan
 kepada pesakit diabetes dalam dua keadaan.

Pertama, apabila rawatan melalui pengambilan ubat diabetes secara oral tidak berkemampuan menurunkan paras gula darah ke tahap yang normal.

 Kedua,
insulin diberikan
 apabila pesakit diabetes dilarang atau tidak boleh mengambil ubat diabetes jenis oral seperti mereka yang mempunyai masalah buah pinggang.

Insulin juga mempunyai beberapa jenis, bergantung kepada keperluan pesakit diabetes yang berbeza-beza.

 Berikut ialah jenis-jenis insulin serta waktu ia perlu disuntik:

Insulin dengan tindakan pantas
 (disuntik sejurus sebelum waktu makan)

Insulin tindakan pendek (disuntik 30 minit sebelum waktu makan)

Insulin tindakan sederhana (disuntik sebelum anda masuk tidur)

Insulin tindakan panjang
 (disuntik pada waktu atau masa yang sama setiap hari)

Insulin pracampuran (disuntik sejurus sebelum makan atau 30 minit sebelum makan)

Patuhi pengambilan ubat kencing manis KKM

Kini anda telah mengetahui beberapa jenis ubat kencing manis KKM yang biasa diberikan kepada pesakit diabetes oleh pihak hospital.

Selain itu, anda juga telah mengetahui fungsi ubat-ubatan tersebut dalam mengawal penyakit dan simptom penyakit diabetes yang anda alami.

Oleh sebab itu, anda perlu terus mematuhi arahan pengambilan ubat kencing manis oleh doktor yang merawat anda setiap masa.

Diharapkan anda tidak terpengaruh dengan ubat-ubatan merepek yang dijual di pasaran seperti kapsul peria katak bahaya.

Ini kerana, ubat seperti kapsul peria katak bahaya ini bukan sahaja tidak berkesan dalam mengawal diabetes anda, malah kandungan yang ada dalam kapsul tersebut turut diragui.


Pelik Bila Ada Wanita Yang Selalu Cirit-Birit Waktu Haid? Ini Namanya 'Period Poop!'

Haid… Boleh menyebabkan senggugut, perubahan mood dan jerawat. Tetapi bukan itu sahaja, ia juga berisiko mendatangkan ‘malapetaka’ pada sistem pencernaan anda dan menyebabkan cirit birit.

Pernahkah anda mendengar istilah
period poop?
 Jika tidak, dalam bahasa mudah ia membawa maksud cirit birit ketika haid, pergerakan usus yang berubah apabila haid bermula.

Period poop
agak berbeza jika dibandingkan dengan ‘bahan buangan’ anda sebelum haid, dan ia selalunya bersifat lebih cair, lebih kerap, atau menjadi cirit birit.

Menurut Dr. Yolanda Kirkham, Pakar Sakit Puan di Women’s College Hospital dan Pusat Kesihatan St. Joseph di Toronto, hormon sebahagian besarnya adalah punca yang boleh dipersalahkan!

Tahukah anda, setiap kali kitaran haid berlaku, tubuh kita akan mengalami banyak perubahan hormon? Ya, benar.

Perubahan ini mempengaruhi seluruh tubuh, lantas menyebabkan gejala sindrom prahaid (PMS) yang merangkumi perubahan mood, kekejangan, dan
perubahan sistem pencernaan.

Persoalannya di sini, bagaimana haid boleh mempengaruhi pergerakan usus? Ingin ketahui dengan lebih lanjut? Jom baca!

Haid & pergerakan usus

Sebelum penulis mengupas isu ini dengan lebih lanjut, mari kita fahami dahulu makna pergerakan usus.

Untuk pengetahuan anda, pergerakan usus (
bowel movement)
 adalah cara tubuh kita membuang sisa yang tidak ada sebarang kegunaan di dalam badan.

Kandungan najis adalah kira-kira 3 per 4 air. Selebihnya adalah campuran bahan yang merangkumi:

Bakteria

Lemak

Serat (makanan yang tidak dicerna)

Sisa makanan

Lendiran

Garam

Faktor-faktor berikut membincangkan perubahan di dalam badan yang berlaku sebelum dan semasa haid yang mempengaruhi pergerakan usus anda, antaranya:

#1 Peningkatan pengecutan otot

Tepat sebelum haid bermula, tubuh akan mengeluarkan hormon yang dikenali sebagai
prostaglandins
.

Apa fungsinya? Hormon-hormon ini merangsang pengecutan otot di rahim lantas membantu badan menyingkirkan lapisan rahim.

Pada masa yang sama, hormon haid turut merangsang otot di usus yang berdekatan dengan rahim untuk mengecut,
menyebabkan pergerakan usus yang lebih kerap.

Bukan itu saja, ia juga mengurangkan keberkesanan tubuh dalam menyerap air, menyebabkan najis lebih cair dan meningkatkan risiko cirit birit.

Namun, apabila ia berlaku, mungkin sukar untuk anda membezakan sama ada mengalami kekejangan rahim, perut atau usus kerana semuanya menyakitkan dan tidak menyelesakan.

Tambah lagi, hormon
prostaglandins
 juga terlibat dalam banyak gejala PMS yang lain, termasuklah sakit kepala.

#2 Progesteron meningkat

Antara hormon lain yang bakal meningkat tepat sebelum haid bermula adalah, hormon progesteron.

Bagi sesetengah wanita, progesteron berisiko mempengaruhi saluran pencernaan sehingga menyebabkan sembelit atau cirit birit.

Pada wanita yang mempunyai masalah usus kronik atau
penyakit radang usus (IBD)
, seperti
ulcerative colitis
 atau penyakit Crohn, maka menstruasi boleh memburukkan lagi gejala yang dialami.

Contohnya, pada individu yang mengalami sembelit berkaitan dengan IBD, perubahan yang berkaitan dengan hormon progesteron akan memburukkan lagi masalah sembelit.

Bukan itu sahaja, hal ini juga mempengaruhi mereka dengan kondisi seperti endometriosis, fibroid rahim, malah sista ovari.

Tambahan itu, pesakit IBD juga lebih cenderung mengalami simptom PMS yang lain, seperti sakit kepala atau senggugut.

#3 Tahap stres atau kegelisahan meningkat

Ketika PMS atau haid, kebanyakan wanita mengalami perubahan mood atau peningkatan tahap kegelisahan.

Ternyata, bukan hanya faktor hormon malah stres juga boleh mempengaruhi pergerakan usus anda, menyebabkan sembelit mahupun cirit birit.

Menurut penyelidikan di dalam jurnal
BMC Women’s Health
, golongan wanita melaporkan kepekaan yang lebih tinggi terhadap kesakitan dan ketidakselesaan dalam fasa prahaid dan semasa haid.

Justeru, ia berisiko memburukkan lagi simptom stres dan kegelisahan yang dialami.

#4 Perubahan diet

Selalu rasa lapar dan
craving makanan-makanan manis apabila nak datang bulan?
 Ternyata ada penjelasan di sebaliknya!

Ia berpunca oleh hormon progesteron yang meningkatkan rasa lapar dan membuatkan kita teringin makanan tinggi kandungan lemak atau gula, seperti aiskrim, kek mahupun coklat.

Namun, disebabkan tubuh sukar untuk mencernanya, pengambilan makanan ini mampu mempengaruhi saluran pencernaan anda.

Perubahan berkaitan PMS dalam tabiat pemakanan menyumbang kepada penyebab segelintir wanita melihat perbezaan dalam konsistensi, kekerapan, atau bau najis mereka sebelum atau semasa haid.

Tip menguruskan
period poop

Bagi sesetengah kaum Hawa, haid adalah tempoh masa yang paling ingin dielakkan dek
kesakitan yang terpaksa dihadapi!

Tetapi usah risau, jika tidak dapat menghilangkannya secara total, anda masih boleh mengurangkan simptom-simptom dialami dengan perubahan diet dan gaya hidup.

Tip berikut dapat membantu anda menangani masalah cirit birit ketika haid:

Makan banyak serat semula jadi, termasuk buah-buahan, sayur-sayuran, dan biji-bijian: Makanan berserat tinggi membantu menjaga sistem pencernaan yang sihat

Lakukan aktiviti fizikal: Jangan terlalu pasif dan hanya berbaring sepanjang hari.
Pastikan badan sentiasa bergerak dan kekal aktif
 kerana ia boleh melegakan masalah kekembungan, ketidakselesaan dan membantu usus bergerak dengan baik

Cuba pelembut najis: Ubat pelembut najis membantu najis melewati usus dengan lebih mudah

Ambil ibuprofen: Ibuprofen (ubat tahan sakit) bukan sahaja dapat bantu mengurangkan kekejangan dan ketidakselesaan rahim, malah mengawal
prostaglandins
. Kadangkala, kesan ubat ini juga dapat mengatasi gejala pencernaan yang berkaitan dengan haid

Sekiranya masalah ini berlarutan sehingga mengganggu kehidupan harian, usah buang masa dan segera berkonsultasi bersama doktor agar pilhan rawatan terbaik dapat diberikan.

Konklusinya…

Benar, masalah sembelit dan cirit birit terutamanya ketika
period
 adalah amat menjengkelkan dan menyiksakan, namun biasanya ia akan berakhir apabila habis haid.

Sekiranya rawatan di rumah masih tidak membantu, doktor anda mungkin akan
mengesyorkan pilihan ubatan lain
 ataupun rawatan hormon.


Angin Banyak Dalam Badan? Cuba 6 Posisi Ini Untuk Senang Kentut!

Semua orang pernah kentut, bukan? Namun, ada kalanya pengumpulan gas dalam tubuh boleh menyebabkan
perut kembung dan sakit
. Adakah terdapat cara membuang angin dalam badan untuk dicuba?

Untuk mendapatkan lebih banyak info tentang Sistem Penghadaman, sila dapatkannya
di sini.

Proses semula jadi

Kentut adalah proses semula jadi yang tidak memerlukan bantuan.

Walau bagaimanapun, ada individu mungkin berdepan kesukaran untuk melepaskan angin daripada tubuh sehingga mewujudkan
ketidakselesaan perut
.

Pengambilan makanan tertentu atau
makan terlalu cepat
 boleh menjadi antara punca
kembung perut dan berangin.

Selain itu bahagian otot perut yang keras juga boleh menjadi faktor yang menyebabkannya.

Dalam kes ini, teknik yoga tertentu mungkin boleh digunakan sebagai cara membuang angin yang berkesan!

Cara membuang angin dalam badan

Kebanyakan
posisi yoga
 ini – dikenali sebagai asanas, amat sesuai dilakukan sendiri dalam persekitaran tenang dan menyelesakan.

Ia boleh dipraktikkan di mana-mana sahaja.
Tetapi relaksasi adalah kunci utama untuk menyingkirkan gas daripada tubuh.

Oleh itu, penting untuk individu berasa selesa semasa melakukannya.

Berikut 6 teknik yoga yang dapat membantu melancarkan
proses mengeluarkan gas
 daripada tubuh:

#1.
Child pose

Posisi ini adalah teknik yoga asas yang mungkin paling berguna sebagai cara membuang angin dalam badan.

Dalam bahasa Sanskrit, disebut sebagai Balasana.

Ia dapat melonggarkan pinggul dan bahagian bawah tubuh, sekali gus membantu menggerakkan gas
melalui usus
.

Untuk mencuba teknik ini, pertama sekali anda perlu duduk secara melutut. Pastikan punggung anda duduk di atas tumit kaki.

Kemudian, regangkan lengan ke hadapan dan selaraskan lutut untuk lebih keselesaan.

Biarkan dahi menyentuh lantai sementara badan (torso) direhatkan di atas kaki.

Posisi ini akan mewujudkan tekanan lembut pada perut yang boleh mendorong penyingkiran angin dalam badan.

Bagi sesetengah individu, mereka mungkin akan berasa lebih selesa sekiranya punggung diangkat sedikit ketika melakukan teknik ini.

Ada juga yang lebih santai dengan meletakkan tangan di sisi kaki dan telapak tangan menghala ke atas.

Baca juga:

Cara membuang angin dalam badan #2. Lutut ke dada

Sebutan Sanskrit bagi teknik yoga ini disebut Apanasana, yang bermaksud posisi tenaga bergerak ke bawah.

Anda boleh memulakan yoga ini dengan berbaring secara menelentang. Seterusnya bengkokkan lutut untuk membentuk sudut 90 darjah.

Selaraskan lutut dan pergelangan kaki, kemudian tarik lutut atau paha ke bahagian dada.

Semasa melakukan pergerakan ini, rapatkan dagu ke dada atau cuba untuk seakan mencium lutut.

Kekal bertahan dalam posisi Apanasana ini untuk tempoh antara 15 saat hingga 1 minit agar dapat memberikan tekanan pada perut untuk melepaskan angin.

#3.
Happy baby pose

Diberikan nama sebegitu kerana menyerupai gaya bayi yang sedang mencengkam kaki ketika berbaring.

Ananda Balasana – gelaran Sanskrit – dikatakan dapat membantu menghilangkan tekanan pada bahagian pinggul bawah dan pangkal paha serta sebagai cara membuang angin dalam badan.

Ingin cuba teknik ini?

Anda perlu berbaring secara menelentang dan mengangkat lutut ke bahagian sisi badan.

Pastikan lutut dibengkokkan dan kemudian halakan telapak kaki ke arah atas.

Sekiranya boleh, pegang kaki dengan tangan dan biarkan bahagian belakang badan berbaring sepenuhnya pada lantai.

Tarik kaki ke bawah sedikit dengan tangan untuk mewujudkan ketegangan.

Kekal bertahan pada kedudukan ini selama 1 minit. Ketegangan dan tekanan yang dirasai akan dapat membantu mengeluarkan gas
daripada perut
.

Cara membuang angin dalam badan #4. Membongkok ke hadapan

Untuk melakukan teknik yoga yang dinama Paschimottanasana ini, anda perlu duduk tegak di atas lantai dengan kaki diluruskan ke hadapan.

Kemudian, bengkokkan pinggang ke hadapan. Cuba untuk letakkan dada pada bahagian lutut tanpa membengkokkannya.

Regangkan tangan ke hadapan untuk menyentuh jari kaki atau sejauh yang mungkin.

Penolakan tubuh ke depan ini dapat membantu memberikan tekanan pada perut, yang secara tidak langsung menimbulkan
keinginan untuk kentut.

Baca juga:

#5. Squat

Squat
 atau juga dikenali sebagai Malasana dalam bahasa Sanskrit.

Ia adalah teknik yoga akan memberikan tekanan
pada bahagian kanan perut
 bagi membantu mengeluarkan angin dalam badan.

Anda perlu berdiri tegak dan kaki dibuka mengikut lebar pinggul.

Turunkan tubuh serendah yang boleh dengan mendorong punggung ke belakang. Depakan tangan ke hadapan untuk keseimbangan.

#6. Memusingkan perut

Ini teknik yoga dan senaman regangan yang menggabungkan gerakan memutar (
Twist
).

Dalam bahasa Sanskrit, teknik
belly twist
 dinamakan Jathara Parivartanasana.

Anda perlu berbaring menelentang dan membengkokkan lutut ke arah sebelah sisi badan.

Cara membuang angin dalam badan yang lain adalah dengan memusingkan batang tubuh (torso) sambil berdiri tegak.

Gerakan ini dipercayai dapat memberikan tekanan pada bahagian dalaman dan membantu menyingkirkan angin.

Tuntasnya

Membuang angin atau kentut secara terbuka mungkin tidak boleh diterima secara sosial. Tetapi ia adalah fungsi semula jadi tubuh yang tidak boleh dinafikan.

Bagi mereka yang berdepan
kesukaran untuk kentut
, mencuba teknik yoga di atas adalah cara membuang angin yang selamat.

Jika masih tidak berjaya, berjumpalah dengan doktor bagi mendapatkan penyelesaian yang bersesuaian.


BAHAYA! Kerap Melancap Guna Sabun, Antara Punca Kencing Tersumbat?

Umum mengetahui bahawa melancap atau beronani itu memang perbuatan yang berbahaya namun masih lagi dibuat oleh segelintir individu. Ia juga merupakan antara punca kencing tersumbat atau
tidak boleh kencing
, benarkah?

Ya, wujud kes di mana individu yang kerap melancap cenderung untuk mengalami masalah ini
lantas menjejaskan sistem perkumuhan
. Ia dipercayai ada kaitan dengan sabun!

Untuk mengetahui dengan lebih lanjut mengenai, jom teruskan membaca artikel.

Untuk mendapatkan lebih banyak info berkenaan Kesihatan Urologi, anda boleh klik
di sini
.

Melancap dan tak boleh kencing ada kaitan?

Realitinya, sebuah kajian dari University of Chicago menyatakan kira-kira 61% lelaki dan 38 wanita yang tinggal di Amerika Syarikat mengaku
pernah beronani.

Dalam kajian yang sama, mereka yang paling banyak melancap adalah golongan lelaki yang berumur 20 – 39 tahun serta golongan wanita yang berumur 18 – 20 tahun.

Bukan sahaja di negara Uncle Sam, perbuatan ini juga bahkan pernah atau masih diamalkan oleh
majoriti individu di seluruh dunia dan dianggap sebagai normal
.

Mungkin benar bahawa beronani itu normal namun juga tersembunyi bahaya seperti boleh jadi punca tak boleh kencing dan lain-lain masalah pada alat sulit anda.

Ini terutamanya jika individu tersebut melakukan perbuatan ini bersama dengan bahan pencuci seperti sabun mandi yang ingin dijadikan sebagai alat pelincir.

Melancap guna sabun boleh bawa mudarat?

Untuk pengetahuan anda,
sabun mandi sering dijadikan sebagai alat pelincir
 ketika individu itu melancap ekoran sifatnya yang licin lagi melincirkan permukaan.

Pun begitu, anda juga perlu sedar bahawa ia dicipta khas untuk membuang kotoran pada tubuh badan lantas mempunyai kandungan bahan kimia untuk tujuan tersebut.

Bahan-bahan kimia ini yang jika digunakan untuk tujuan beronani mungkin boleh masuk ke dalam alat sulit individu lantas menjejaskan sistem perkumuhan anda.

Menurut Dr Sri Viknarajan dari laman sesawang doctoroncall, ia mungkin boleh jadi punca kerengsaan, keradangan atau alahan pada bahagian luaran kulit alat sulit.

Sekiranya termasuk ke dalam alat kemaluan pula, ia mungkin boleh jadi punca wujudnya kuman atau nanah terutamanya jika telah terluka akibat perbuatan melancap.

Kesannya, ia akan jadi punca tak boleh kencing?

Masalah kencing tersumbat mungkin didalangi oleh beberapa faktor risiko tertentu seperti
jangkitan penyakit kelamin
,
jangkitan saluran kencing
, dan lain-lain.

Selain itu juga, punca tak boleh kencing juga dipercayai akibat daripada wujudnya kuman atau nanah pada bahagian dalam alat sulit yang terluka akibat beronani.

Jadi, mungkin benar bahawa perbuatan melancap menggunakan sabun mandi itu merupakan antara salah satu punca tak boleh kencing yang harus dielakkan.

Sekiranya ia berlaku kepada anda, segera berjumpa doktor untuk mendapatkan diagnosis dan rawatan atau ubatan seperti antibiotik atau
ubat lawas kencing.

Apa yang mungkin boleh disimpulkan di sini adalah melancap itu tentu sahaja merupakan perbuatan yang tidak ada faedah dan boleh bawa mudarat buat anda.

Baca juga:

Lagi Kerap Onani, Lagi Rendah Tahap Testosteron Lelaki & Hipotesis Yang Benar?

Gemar Beronani Punca Wanita Jadi Mandul? Jangan Cepat Sangat Percaya Mitos!

Selain sabun, jangan guna bahan ini untuk beronani!

Meskipun perbuatan beronani itu sendiri sudah disarankan untuk dielakkan, anda juga perlu tahu untuk tidak menggunakan
bahan-bahan ini jika masih ingin melancap
.

Bahaya melancap dengan #1. Makanan

Menurut Dr. Lauren Streicher dari Northwestern University’s Feinberg School of Medicine di Amerika, jangan sesekali menggunakan makanan sebagai bahan pelincir.

Ini kerana produk daripada
haiwan, buah-buahan dan sayur-sayuran
 sangat terdedah kepada bakteria dan bahan kimia yang amat berbahaya jika terkena pada alat sulit anda.

Bahaya melancap dengan #2. Berus gigi

Dr. Streicher turut menyatakan bahawa berus gigi sama ada jenis biasa atau elektrik juga adalah tabu ketika beronani kerana ia penuh bakteria asalnya daripada mulut.

Meskipun ia boleh
bergetar sama seperti vibrator
, berus gigi berisiko membuat alat sulit kalian untuk mengalami kecederaan, kekoyakan dan keradangan pada tisu.

#3. Sikat rambut

Dr. Streicher juga mendedahkan bahawa sikat rambut turut mungkin boleh mendatangkan risiko yang sama dengan berus gigi yang penuh dengan anasir berbahaya.

Ini kerana ia sudah tentu mengumpulkan pelbagai kuman serta hidupan mikro seperti
kutu pada rambut
 yang akan mendatangkan bahaya jika ia termasuk ke dalam alat sulit.

Bahaya melancap dengan #4. Lilin

Mungkin ramai yang beranggapan sifat lilin yang licin adalah sesuai digunakan sebagai alat untuk melancap sedangkan ia juga boleh mendatangkan mudarat.

Dr. Streicher menjelaskan bahawa ia berisiko patah jika dimasukkan ke dalam faraj wanita dan mengandungi bahan kimia yang boleh menjejaskan kulit zakar.

#5. Permainan selain
sex toy

Akhir sekali, anda juga mungkin perlu berfikir banyak kali sebelum beronani dengan
 alat permainan selain sex toy
 yang mengandungi virus dan bakteria seperti E. coli.

Konklusinya, melancap dengan sabun mandi atau lain-lain bahan di atas ini mungkin boleh mendatangkan mudarat seperti jadi punca tak boleh kencing.

Oleh itu, sila elak menggunakan bahan-bahan ini jika terpaksa beronani atau cuba untuk hentikan tabiat tidak sihat ini dengan dapatkan bantuan pakar.


Lemah Syahwat? Usah Khuatir, Ini 7 Makanan Boleh Bantu Tingkatkan Libido!

“Kurang libido? Apakah maksudnya doktor?”, tanya Waiz kepada doktor ketika dalam sesi konsultasi mengenai kemampuan seksual dirinya. Mungkin bukan dia seorang sahaja yang tidak tahu maksud sebenar perkataan ini. Ingin tahu apakah ia? Jom sama-sama kita ikuti artikel ini dengan lebih lanjut!

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu libido?

Buat anda yang juga tertanya-tanya, libido adalah keinginan seksual, yang secara semula jadinya memang wujud dalam diri setiap individu. Tahap libido ini adalah berbeza-beza mengikut individu. Ada yang tinggi dan ada juga yang rendah bergantung kepada usia, kondisi kesihatan, perhubungan dan pemakanan.

Dalam pada itu, apa kesannya terhadap kemampuan seksual individu? Sebenarnya, mempunyai libido yang tidak menentu mungkin tidak akan mendatangkan masalah yang besar. Pun begitu, ia mungkin boleh menjejaskan tahap keyakinan diri seseorang itu.

Apa simptom kurang libido?

Mesti ramai yang tidak tahu simptom kurang
keinginan seksual
 ini bukan? Jangan risau, Hello Doktor ada jawapannya!

Individu yang mengalami masalah kurang libido akan mempunyai pelbagai tanda-tanda dan simptom. Jika anda risau akan diri sendiri mengalaminya, perhatikan tanda-tanda berikut:

Kesukaran mencapai ereksi
 bagi lelaki

Kesukaran menahan ejakulasi
 bagi lelaki

Jumlah air mani yang rendah

Rambut gugur

Keletihan dan kekurangan tenaga

Kehilangan jisim otot

Kekurangan jisim tulang

Perubahan
mood

Apa punca kurang libido?

Ramai yang tertanya-tanya apa punca sebenar kekurangan keinginan seksual ini. Hakikatnya, ia disebabkan oleh pelbagai sebab yang terbahagi kepada faktor fizikal dan mental.

Isu fizikal yang boleh menyebabkan kurang libido termasuklah kadar testosteron yang rendah, preskripsi ubat-ubatan, terlalu sedikit atau terlalu banyak bersukan serta
penggunaan alkohol dan dadah
. Isu mental pula termasuklah stres, kemurungan, kegelisahan serta masalah dalam hubungan anda.

Kira-kira 4 daripada 10 orang di atas umur 45 mempunyai testosteron yang rendah. Walaupun terapi penggantian testosteron masih agak kontroversi, ia juga merupakan satu penyelesaian yang boleh menyelesaikan masalah ini.

Mengambil ubat-ubatan tertentu juga boleh menurunkan paras testosteron, yang seterusnya boleh membawa kepada kurang nafsu syahwat. Sebagai contoh, ubat-ubatan tekanan darah seperti
inhibitor ACE
 dan
beta-blockers
 mungkin akan mengurangkan ejakulasi dan ereksi.

Pun begitu, kekurangan libido bukan disebabkan satu faktor sahaja. Oleh itu, adalah penting untuk berbincang dengan doktor jika anda bimbang dan khuatir tentang punca kurang libido!

Makanan yang boleh bantu tingkatkan libido

Jadi, sesuatu perlu dilakukan untuk menyelesaikan masalah kurang libido. Ayuh baca dengan lebih lanjut untuk tahu beberapa jenis makanan yang boleh bantu tingkatkan libido!

Namun, ini hanyalah cadangan dan kesannya mungkin berbeza-beza bergantung kepada individu itu sendiri. Jadi, sila dapatkan nasihat daripada doktor terlebih dahulu, ya?

#1. Buah tembikai

Buah tembikai kadangkala dirujuk sebagai ‘
viagra semula jadi
’. Ini kerana ia mengandungi citrulline, sejenis sebatian yang membantu sel darah menjadi lebih relaks sekali gus melancarkan perjalanan darah dalam tubuh badan.

#2. Kacang pine

Kacang pine adalah sumber zink tinggi. Untuk pengetahuan anda, pengambilan makanan yang mengandungi zat ini dengan lebih banyak dalam diet anda dikatakan mungkin boleh meningkatkan
keinginan seksual
.

#3. Kacang walnut

Kacang walnut kaya dengan asid lemak omega-3 dan lemak sihat yang boleh membantu mengeluarkan dopamine dan arginine – asid amino yang boleh meningkatkan nitrik oksida. Kesannya, ia mungkin boleh membantu melancarkan perjalanan darah dalam tubuh badan.

#4. Stik daging

Daging memang terkenal mengandungi zat besi
 yang berfungsi sebagai penyalur oksigen kepada sel darah merah, sekali gus membekalkan tenaga pada tubuh badan. Tambahan itu, ia juga mengandungi protein dan vitamin B yang sangat membantu dalam perembesan dopamine, neurotransmiter yang mengawal reaksi otak terhadap rangsangan keseronokan.

#5. Coklat gelap

Untuk penggemar coklat di luar sana, anda perlu tahu bahawa
ia mengandungi sebatian yang dikenali sebagai phenylethylamine
, yang membantu merembeskan endorfin dan dopamine. Kedua-duanya adalah sangat bagus dalam membantu meningkatkan libido.

#6. Rempah-ratus

Rempah-ratus seperti kulit kayu manis, cengkih dan lain-lain sebenarnya telah lama digunakan sebagai
aphrodisiac
– makanan atau minuman yang boleh meningkatkan keinginan seksual. Dalam pada itu, aroma daripada rempah-ratus ini mungkin boleh membantu meningkatkan mood anda untuk beraksi bersama pasangan di ranjang.

#7. Asparagus

Ia sangat kaya dengan folat dan vitamin B yang membantu mengeluarkan histamin. Buat anda yang belum tahu, hormon ini dirembeskan ketika seseorang itu sedang
mengalami orgasma
.

Apa cara lain untuk tingkatkan keinginan seksual?

Ya, makanan dan minuman yang telah dinyatakan di atas mungkin boleh membantu. Pun begitu, ada beberapa perkara lain yang perlu anda beri perhatian lebih.

Antaranya adalah anda dan pasangan perlu sentiasa menjaga tahap kesihatan mental anda. Ini bermakna anda perlu mengawal stres, kemurungan, kegelisahan atau apa-apa sahaja masalah psikologi yang mungkin anda hadapi.

Selain itu, anda dan pasangan juga perlu sentiasa mengawal berat badan anda mengikut BMI yang sesuai. Ini adalah pautan percuma dan mudah untuk anda jadikan pedoman:
Kalkulator Indeks Jisim Badan (BMI)

Bukan itu sahaja, anda juga perlu amalkan gaya hidup yang lebih sihat. Ini merangkumi tidur yang cukup, senaman yang agak kerap serta meninggalkan segala tabiat buruk seperti menghisap rokok atau mengambil alkohol.

Konklusi

Kesimpulannya, terdapat beberapa makanan dan minuman yang boleh membantu anda untuk meningkatkan keinginan seksual lantas menyelesaikan masalah kurang libido.

Pun begitu, ia semua hanyalah cadangan semata-mata. Sebaiknya, jadilah seperti Waiz dan bertanya kepada doktor terlebih dahulu jika anda tidak tahu apa itu libido dan sama ada makanan dan minuman ini benar-benar boleh tingkatkan libido okay!


11 Posisi Penyusuan Untuk Mama Pilih Semasa Menyusukan Bayi

Cara menyusu bayi dengan betul adalah rahsia untuk menjadikan penyusuan perkara yang menggembirakan ibu dan si manja. Jom ketahui 11 posisi menyusukan bayi yang mungkin akan menjadi kegemaran kalian!

Cara menyusu bayi dengan betul

Tiada cara yang betul atau salah dalam posisi penyusuan.

Paling penting adalah untuk ibu dan si manja mendapatkan posisi menyusukan bayi yang boleh membuatkan kalian berasa selesa.

Mengetahui beberapa posisi dan cara menyusu bayi dengan betul pasti dapat membantu ibu untuk
melakukan penyusuan eksklusif
 lebih baik.

Tetapi apakah teknik
penyusuan susu ibu
 yang boleh dicuba?

Untuk mendapatkan lebih banyak info tentang Penyusuan sila dapatkannya
di sini.

11 posisi menyusukan bayi

Setiap ibu akan mempunyai pilihan posisi menyusukan bayi yang tersendiri.

Sekiranya anda masih tidak pasti apakah posisi kegemaran, berikut antara 11 posisi dan teknik
penyusuan susu ibu
 yang boleh dicuba:

#1.
Laid-back

Dikenali sebagai posisi santai

atau
biological nurturing
.

Posisi ini akan mengaplikasikan refleks semula jadi si kecil, iaitu melibatkan kemampuannya untuk bergerak ke arah sumber makanannya –
payudara ibu.

Ia bukan sahaja sesuai untuk
bayi baru lahir,
 tetapi teknik penyusuan susu ibu ini juga boleh dicuba oleh bayi pada mana-mana peringkat usia.

Teknik ini sangat berguna untuk bayi yang tidak suka disentuh semasa menyusu, berdepan kesukaran untuk lekap pada payudara apabila didukung atau jika buah dada besar.

Cara menyusu bayi dengan betul #2.
Cradle hold

Merupakan posisi menyusukan bayi klasik yang sering dilakukan kebanyakan ibu.

Untuk teknik penyusuan ini, anda perlu duduk tegak dan bahagian atas bayi: kepala dan leher, dibaringkan pada lengan. Manakala badannya setentang dengan perut anda.

Penggunaan bantal atau kusyen pada bahagian belakang dan lengan amat digalakkan untuk memberikan sokongan serta keselesaan sepanjang
tempoh penyusuan
.

#3.
Cross-cradle hold

Sekali imbas seakan sama seperti teknik penyusuan susu ibu
cradle hold
. Tetapi ia sedikit berbeza di mana badan bayi dibaringkan pada bahagian lengan sebelah lain.

Tujuannya adalah untuk memberikan sokongan pada leher dan bahu serta membolehkannya untuk memusingkan kepala bagi mendapatkan
teknik lekapan yang betul.

Ia sesuai untuk digunakan pada
bayi baru lahir,
 berbadan kecil serta si manja yang mengalami
masalah penyusuan.

Baca juga:

Risau Susu Badan Tak Cukup? Ini 9 Cara Banyakkan Susu Ibu, No #7 Paling Senang!

Ada Banyak Mitos Tentang Penyusuan Susu Ibu, Tapi No 2 Yang Paling Ramai Ibu Tersilap

#4.
Rugby ball hold

Untuk cara menyusu bayi dengan betul ini, si manja akan berada pada kedudukan di bawah lengan.

Badan bayi akan berada pada sisi anda, manakala bahagian kaki ke arah belakang kerusi.

Posisi menyusukan bayi ini amat sesuai untuk ibu yang menjalani pembedahan caesaeran, mempunyai
bayi kembar
 atau
bayi pramatang.

Bagi ibu dengan payudara besar juga mungkin akan menyukai teknik penyusuan ini.

Cara menyusu bayi dengan betul #5.
Side-lying

Posisi ini sesuai untuk
penyusuan pada waktu malam
 atau semasa berbaring. Teknik ini juga boleh mendatangkan keselesaan buat ibu yang menjalani C-Sec.

Anda akan berada pada kedudukan mengiring dan bayi akan berbaring bersebelahan.

#6.
Laid-back
 selepas C-Sec

Teknik ini boleh mendatangkan keselesaan buat ibu yang bersalin secara pembedahan caesarean.

Ibu akan berbaring manakala tubuh bayi akan berada di bahu tanpa berat atau tekanan pada luka.

sumber @ milkology

#7.
Upright

Turut dikenali dengan nama
koala hold.

Jika anda berminat mencuba posisi menyusukan bayi ini, si manja perlu duduk pada bahagian paha dengan kedudukan belakang badan dan kepala tegak semasa menyusu.

Teknik penyusuan susu ibu ini boleh dilakukan pada bayi baru lahir jika anda dapat memberikan sokongan pada badan mereka.

Sudah tentu cara menyusu bayi dengan betul ini amat sesuai pada bayi yang boleh duduk tanpa bantuan.

Cara menyusu bayi dengan betul #8.
Dangle

Untuk kaedah penyusuan ini bayi akan berbaring manakala anda akan membongkokkan badan ke atas si manja sambil memegang puting ke dalam mulutnya.

Teknik ini dikatakan sesuai untuk
tempoh penyusuan
 jangka pendek. Ia amat membantu ibu yang mempunyai
masalah payudara bengkak
 seperti mastitis dan tidak mahu payudara disentuh.

9. Menyusu menggunakan
sling

Bagi ibu yang ingin mencuba teknik ini, ia mungkin memerlukan sedikit latihan.

Kaedah penyusuan ini amat praktikal apabila berada di luar atau perlu melakukan pekerjaan lain yang menggunakan tangan.

Ia juga berguna jika
si manja ingin berdukung
 dan kerap menyusu.

Teknik ini paling berkesan jika si kecil sudah mahir menghisap susu dan mampu mengangkat kepalanya sendiri tanpa sokongan.

10.
Double rugby ball hold

Cara menyusu ini adalah sesuai untuk bayi kembar.

Ini kerana anda boleh menyusukan bayi secara serentak dan dalam masa yang sama, tangan bebas untuk bergerak.

Tetapi anda mungkin memerlukan bantal penyusuan kembar yang direka khas untuk posisi menyusukan bayi ini, terutamanya
selepas bersalin.

11.
Dancer hand

Jika bayi mempunyai kesukaran untuk melakukan lekapan pada payudara, khususnya bayi pramatang atau bayi
Sindrom Down,
maka teknik ini amat sesuai.

Ia dapat memberikan sokongan kepada kepala si manja dan payudara anda.

Caranya:

Pegang bahagian bawah payudara menggunakan sebelah tangan

Gunakan ibu jari dan jari telunjuk membentuk ‘U’, manakala baki 3 jari yang lain terus memegang payudara (sebagai sokongan)

Pangku rahang bayi dengan lembut menggunakan jari yang membentuk ‘U’ semasa penyusuan

Teruskan mencari cara menyusu bayi dengan betul

Cabaran penyusuan eksklusif merupakan pengalaman yang berharga untuk seorang ibu.

Apabila anda mendapat posisi yang sesuai, pastinya penyusuan akan berjalan lancar.

Jika masih mencari cara menyusu bayi dengan betul, bereksperimenlah dengan pelbagai posisi dan kaedah sehingga anda berasa selesa.

Percayalah, menyusukan bayi dapat mengeratkan lagi hubungan anda dan si manja.


Sakit Kepala Kronik

Definisi

Apa itu Sakit Kepala Kronik?

Kebanyakan orang mengalami sakit kepala dari masa ke semasa. Tetapi jika anda mengalami sakit kepala pada hari yang lebih banyak dari biasa, anda mungkin mengalami sakit kepala harian yang kronik.

Sifat tidak henti-henti bagi sakit kepala harian yang kronik menjadikannya di antara keadaan sakit kepala yang paling melumpuhkan. Rawatan awal yang agresif dan pengurusan jangka masa panjang yang mantap dapat mengurangkan kesakitan dan mengakibatkan kurang sakit kepala.

Apakah kebarangkalian Sakit Kepala Kronik?

Sakit kepala kronik adalah sangat biasa. Ia biasanya menjejaskan lebih banyak wanita berbanding lelaki. Sakit kepala kronik boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Sakit Kepala Kronik?

Secara definisi, sakit kepala harian kronik berlaku dalam tempoh 15 hari atau lebih dalam sebulan, sekurang-kurangnya selama tiga bulan. Penyakit kepala harian kronik yang sebenar (
primary
) tidak disebabkan oleh keadaan lain.

Terdapat sakit jenis kepala harian kronik yang sekejap dan yang bertahan lama. Bagi yang tahan lama, ia berlangsung selama lebih dari empat jam. Antaranya:

Migrain kronik.

Sakit kepala jenis tegang kronik.

Sakit kepala berterusan harian baru.

Hemicrania continua.

Migrain kronik

Jenis ini biasanya berlaku pada orang yang mempunyai sejarah episod migrain. Pada tempoh lapan hari atau lebih sebulan, selama sekurang-kurangnya tiga bulan, migrain cenderung untuk mempunyai ciri-ciri berikut:

Mempengaruhi satu sisi atau kedua-dua belah kepala anda.

Mempunyai rasa berdenyut-denyut.

Menyebabkan kesakitan yang sederhana hingga berat.

Bertambah parah dengan aktiviti fizikal rutin.

Dan ia menyebabkan sekurang-kurangnya salah satu daripada yang berikut:

Mual, muntah atau kedua-duanya.

Sensitiviti kepada cahaya dan bunyi.

Sakit kepala jenis tegang kronik

Sakit kepala ini cenderung mempunyai ciri-ciri berikut:

Mempengaruhi kedua-dua belah kepala anda.

Menyebabkan kesakitan yang ringan hingga sederhana.

Menyebabkan sakit yang dirasakan sebagai menekan atau mengetatkan, tetapi tidak berdenyut.

Tidak bertambah teruk dengan aktiviti fizikal rutin.

Sesetengah orang mungkin mempunyai kesakitan pada tengkorak.

Sakit kepala berterusan harian baru

Sakit kepala ini datang secara tiba-tiba, biasanya dialami oleh  orang tanpa sejarah sakit kepala. Mereka menjadi malar dalam tempoh tiga hari selepas sakit kepala pertama. Mereka mempunyai sekurang-kurangnya dua ciri berikut:

Biasanya mempengaruhi kedua-dua belah kepala anda.

Menyebabkan kesakitan yang dirasakan seperti menekan atau mengetatkan, tetapi tidak berdenyut.

Menyebabkan kesakitan yang ringan hingga sederhana.

Tidak bertambah teruk dengan aktiviti fizikal rutin

Hemicrania continua

Sakit kepala ini:

Hanya menjejaskan satu bahagian kepala anda.

Berlaku setiap hari dan berterusan tanpa sebarang tempoh kelegaan.

Menyebabkan kesakitan yang sederhana dengan renjatan rasa sakit yang teruk.

Memberi respons kepada ubat pelega sakit preskripsi indomethacin (Indocin).

Kadangkala menjadi sangat teruk dengan perkembangan simptom seperti migrain.

Di samping itu, sakit kepala
hemicrania continua
 dikaitkan dengan sekurang-kurangnya salah satu daripada berikut:

Mata berair atau kemerahan mata pada bahagian yang terjejas.

Hidung berair atau tersumbat.

Kelopak mata layu atau pupil mengecil.

Rasa kegelisahan.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa denga
n doktor anda.

Bila saya harus berjumpa doktor?

Anda harus menghubungi doktor anda jika ada yang berikut:

Anda biasanya mengalami sakit kepala dua kali atau lebih dalam seminggu.

Anda mengambil ubat pelega sakit untuk sakit kepala anda dalam kebanyakan hari.

Anda memerlukan lebih daripada dos ubat tahan sakit belian kaunter yang disyorkan untuk melegakan sakit kepala anda.

Perubahan pola sakit kepala anda atau ia menjadi lebih teruk.

Sakit kepala anda melumpuhkan.

Dapatkan rawatan perubatan segera jika sakit kepala anda:

Datang secara mendadak dan teruk.

Disertai dengan demam, kekakuan leher, kekeliruan, sawan, penglihatan berganda, kelemahan, kebas atau kesukaran bercakap.

Terjadi selepas kecederaan kepala.

Menjadi lebih teruk walaupun selepas berehat dan mengambil ubat tahan sakit.

Punca

Apakah punca Sakit Kepala Kronik?

Penyebab sakit kepala harian kronik masih tidak dapat difahami dengan baik. Sakit kepala harian kronik yang sebenar (
primary
) tidak mempunyai punca asas yang boleh dikenal pasti.

Keadaan yang boleh menyebabkan sakit kepala harian kronik bukan
primary
 termasuklah:

Keradangan atau masalah lain dengan saluran darah di dalam dan di sekitar otak, termasuklah strok.

Jangkitan, seperti meningitis.

Tekanan intrakranial sama ada terlalu tinggi atau terlalu rendah.

Barah otak.

Kecederaan otak akibat trauma.

Ubat sakit kepala yang berlebihan: Jenis sakit kepala ini biasanya timbul pada orang yang mengalami gangguan sakit kepala secara episod, biasanya migrain atau ketegangan otot, kemudiannya mengambil ubat tahan sakit yang terlalu banyak. Sekiranya anda mengambil ubat tahan sakit – bahkan analgesik belian kaunter – lebih daripada dua hari seminggu (atau sembilan hari sebulan), anda berisiko untuk mengalami sakit kepala lantunan (
rebound
).

Faktor-faktor Risiko

Apakah yang meningkatkan risiko saya kepada Sakit Kepala Kronik?

Terdapat banyak faktor risiko bagi sakit kepala kronik, seperti:

Kaum wanita.

Kebimbangan / keresahan.

Kemurungan.

Gangguan tidur.

Obesiti.

Berdengkur.

Pengambilan kafein berlebihan.

Pengambilan ubat sakit kepala berlebihan.

Keadaan sakit kronik yang lain.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sakit Kepala Kronik didiagnosis?

Doktor mungkin akan memeriksa anda untuk tanda-tanda penyakit, jangkitan atau masalah neurologi. Dia juga akan bertanya mengenai sejarah keadaan sakit kepala anda.

Jika punca sakit kepala anda tidak menentu, doktor anda boleh melaksanakan ujian pengimbasan, seperti imbasan CT atau MRI, untuk mencari punca masalah perubatan ini.

Bagaimana pesakit Sakit Kepala Kronik dirawat?

Rawatan terhadap punca sering kali dapat menghentikan sakit kepala yang kerap. Apabila tiada punca yang dapat dikesan, rawatan akan memberi tumpuan untuk mencegah kesakitan.

Strategi pencegahan adalah berbeza-beza, bergantung kepada jenis sakit kepala yang anda alami dan sama ada penggunaan ubat berlebihan menyumbang kepada keadaan ini. Sekiranya anda mengambil ubat penahan sakit lebih daripada tiga hari seminggu, langkah pertama adalah untuk menghentikan pengambilan ubat ini dengan panduan doktor anda.

Apabila anda sudah bersedia untuk memulakan terapi pencegahan, doktor anda mungkin akan mencadangkan:

Antidepresan trisiklik – seperti nortriptyline (Pamelor) – boleh digunakan untuk merawat sakit kepala kronik. Ubat-ubatan ini juga dapat membantu merawat kemurungan, kegelisahan dan gangguan tidur yang sering datang bersama sakit kepala harian kronik.

Lain-lain antidepresan, seperti perencat reaksi serotonin selektif (SSRI) fluoxetine (Prozac, Sarafem, dan lain-lain), boleh membantu merawat kemurungan dan kebimbangan, tetapi didapati tidak lebih berkesan daripada plasebo untuk sakit kepala.

Penyekat beta. Ubat-ubatan ini, yang biasa digunakan untuk merawat tekanan darah tinggi, juga merupakan tunjang bagi mencegah episod migrain. Beberapa penyekat beta termasuklah atenolol (Tenormin), metoprolol (Lopressor, Toprol-XL) dan propranolol (Inderal, Innopran XL).

Ubat anti-sawan. Beberapa ubat anti-sawan seolah-olah menghalang migrain dan boleh digunakan untuk mencegah sakit kepala harian kronik juga. Antara pilihan termasuklah topiramate (Topamax, Qudexy XR, yang lain), sodium divalproex (Depakote) dan gabapentin (Neurontin, Gralise).

Ubat anti-radang bukan steroid preskripsi – seperti sodium naproxen (Anaprox, Naprelan) – boleh membantu, terutamanya jika anda menarik diri daripada penyingkiran kesakitan yang lain. Ia juga boleh digunakan secara berkala apabila sakit kepala lebih teruk.

Toksin Botulinum. Suntikan OnabotulinumtoxinA (Botox) memberikan kelegaan bagi sesetengah orang dan mungkin menjadi pilihan untuk mereka yang tidak boleh bertoleransi dengan baik pada ubat harian.

Malangnya, sesetengah sakit kepala harian kronik kekal tahan terhadap semua ubat.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sakit Kepala Kronik?

Gaya hidup dan kaedah pengubatan sampingan yang berikut mungkin membantu anda menangani sakit kepala kronik:

Akupunktur: teknik purba ini menggunakan jarum halus yang dimasukkan ke dalam beberapa kawasan kulit anda pada titik yang ditentukan. Walaupun hasilnya tidak jelas, beberapa kajian menunjukkan bahawa akupunktur membantu mengurangkan kekerapan dan intensiti sakit kepala kronik.

Anda mungkin dapat mengawal sakit kepala dengan menjadi lebih peka terhadap perubahan tindak balas badan yang tertentu, seperti ketegangan otot, denyutan jantung dan suhu kulit.

Urutan boleh mengurangkan tekanan, melegakan kesakitan dan menggalakkan pengenduran otot. Walaupun nilainya sebagai rawatan sakit kepala belum dapat ditentukan, urutan mungkin sangat membantu jika anda mempunyai otot yang tegang di belakang kepala, leher dan bahu anda.

Herba, vitamin dan mineral. Sesetengah bukti wujud bahawa herba
feverfew
 (daun sedar) dan
butterbur
 boleh menghalang migrain atau mengurangkan keterukannya. Dos riboflavin (vitamin B-2) yang tinggi juga boleh mengurangkan sakit kepala migrain.

Suplemen Coenzyme Q10 boleh membantu sesetengah individu. Dan suplemen magnesium sulfat oral boleh mengurangkan frekuensi sakit kepala pada sesetengah orang, walaupun kajian tidak semuanya bersetuju. Rujuk doktor anda untuk mengetahui jika rawatan ini sesuai untuk anda. Jangan gunakan riboflavin (vitamin B-2),
feverfew
 atau
butterbur
 jika anda hamil.

Rangsangan elektrik saraf oksipital (
occipital
). Elektrod berkuasa bateri kecil dipasang secara pembedahan pada bahagian saraf oksipital, yang berada di pangkal leher anda. Elektrod ini akan menghantar denyutan tenaga berterusan kepada saraf untuk meringankan kesakitan. Pendekatan ini lebih dianggap sebagai pemeriksaan.

Sebelum mencuba terapi alternatif atau tambahan, sila bincangkan tentang risiko dan manfaat terapi tersebut dengan doktor anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Gigi Palsu: Keperluan untuk Warga Tua

Penjagaan gigi merupakan antara komponen penting dalam kehidupan seharian. Namun, apabila tiba masa, kita pasti akan kehilangan gigi kekal dan diganti dengan penggunaan gigi palsu. Namun, sedarkah tentang kepentingan dan cabaran dalam penggunaannya?

Menurut Pengarah Pemasaran dan Ketua Digital Asia Tenggara GlaxoSmithKline Consumer Healthcare, Venaig Solinhac, “Gigi palsu mempunyai pengaruh besar terhadap kualiti kehidupan dan keyakinan diri bagi individu yang memakainya. Sesetengah pemakainya akan mendapat ia memberi kesan terhadap cara mereka memilih makanan, minuman atau cara mereka untuk berinteraksi dengan individu lain”.

Tinjauan kaji selidik yang dijalankan oleh GSK untuk mengumpulkan maklumat tentang  pengguna gigi palsu mendapati bahawa 56% daripada penggunanya tidak sedar akan cara yang sewajarnya untuk memastikan gigi mereka bersih, dengan memilih untuk menggunakan berus gigi atau ubat gigi biasa untuk membersihkan gigi palsu. Di samping itu, kira-kira 49% daripada  pengguna gigi palsu ini tidak berjumpa dengan doktor gigi mereka secara berkala tetapi hanya berjumpa mereka apabila ada masalah dengan gigi mereka.

Pemeriksaan Berkala Gigi Palsu

Bagi Pensyarah  dan Pakar Prostodontik, Pusat  Pergigian Restoratif, Fakulti Pergigian, Universiti Kebangsaan Malaysia (UKM), Dr Ho Ting Khee berkata, “Setiap individu perlu mengunjungi doktor gigi bagi setiap enam bulan untuk pemeriksaan gigi dan juga gigi palsu. Anda adalah dinasihatkan untuk tidak menunggu sehingga ia mempunyai masalah yang serius.

Ujar Dr Ho, “Saya sentiasa menasihati pesakit saya mengenai cara penjagaan gigi palsu yang sewajarnya, dan tidak mudah mempercayai beberapa mitos tentang cara pembersihannya yang boleh dibaca melalui carian internet. Pesakit perlu memberikan perhatian kepada kebersihan gigi tersebut supaya dapat mencegah pembentukan plak dan kalkulus pada tapak gigi itu. Pertumbuhan bakteria dan kulat di plak gigi cenderung untuk menyebabkan mulut berbau dan berisiko untuk mendapat penyakit mulut lain yang tidak diingini.

Presiden Persatuan Pergigian Malaysia, Dr Leong Kei Joe memberitahu, “Gigi palsu lazimnya adalah 10 kali lebih lembut daripada gigi asli. Maka penggunaan cara dan kaedah pembersihan menggunakan kaedah normal pada gigi biasa hanya akan menjejaskan kesihatan oral dan menyebabkan wujudnya kos perbelanjaan yang tidak diingini.

Tambah beliau lagi, “Individu yang menggunakannya harus mengunjungi doktor gigi mereka dari masa ke masa untuk pemeriksaan. Jika dilengahkan sebarang pertemuan, ia berkemungkinan akan menimbulkan kerumitan lain pada gigi tersebut dan berisiko untuk menjejaskan tahap kesihatan secara keseluruhannya”.

Cipta Detik Manis

Menerusi kempen ‘Senyum  Bersama Dengan Yakin’ anjuran Polident menjadi wadah untuk mendekatkan  hati ibu bapa yang memakai gigi palsu dengan anak-anak mereka dengan mencipta detik-detik manis menerusi pengalaman menjamu selera ‘
Dinner in the Sky
’ (Makan Malam  Di Langit) dan ‘
Plane  in the  City
’ (Kapal  Terbang di  Bandar Raya). Kempen  ini juga berusaha meningkatkan kesedaran anak-anak tentang cabaran yang dihadapi oleh ibu  bapa mereka dengan gigi palsu dan menekankan penggunaan set gigi palsu yang baik demi kesejahteraan umum mereka.

Kempen anjuran GlaxoSmithKline Consumer Healthcare Sdn Bhd (“GSK”), yang merupakan pemilik jenama Polident, dianjurkan bersempena dengan sambutan Hari Ibu Bapa, yang diraikan pada hari Ahad pertama bulan Julai di Malaysia.

Anda mungkin berminat untuk membaca artikel berikut:

Bagaimana Ubat Gigi Membantu Melindungi Gigi Anda

5 Panduan Penjagaan Gigi yang Anda Perlu Tahu


Bolehkan Anda Pastikan Jantina Bayi Tanpa Ultrabunyi?

Hampir semua wanita hamil mendengar beberapa mitos tentang bagaimana untuk meramalkan jantina bayi sekali atau dua kali. Mitos ramalan jantina mempunyai sejarah yang panjang, sejak zaman purba. Walau bagaimanapun, hingga ke hari ini, apabila ultrabunyi tersedia pada harga yang berpatutan, ramai ibu bapa masih teruja untuk menguji mitos-mitos ini. Mari kita lihat sama ada terdapat sains disebaliknya.

Bentuk perut anda menceritakan semuanya.

Ini adalah salah satu mitos yang paling biasa sepanjang masa. Adalah dipercayai jika seorang wanita hamil mempunyai perut yang menggantung rendah (atau di depan), dia menjangkakan seorang lelaki dan sebaliknya. Sains telah membuktikan bahawa bentuk perut tiada kaitan dengan jantina bayi. Malah, bagaimana perut anda kelihatan bergantung pada bentuk tubuh anda, berat badan anda, otot anda dan kedudukan bayi anda.

Degupan jantung janin boleh meramalkan hubungan jantina bayi.

Walaupun mitos ini mungkin kedengaran seperti ianya berdasarkan beberapa sains, ia sebenarnya tidak betul sama sekali. Kajian telah menunjukkan tiada perbezaan yang berkaitan dengan jantina dalam degupan jantung janin. Dari minggu ke-30 seterusnya, kadar dengupan jantung janin berkurangan. Akibatnya, kadar degupan jantung tidak dapat memberitahu kita apa-apa kepastian, selain daripada kesihatan bayi.

Jika bakal ibu suka manisan, dia mempunyai bayi lelaki.

Teori pemanis adalah satu lagi mitos tulen. Bayi boleh menyukai gula-gula atau makanan masam, tetapi hanya selepas mereka telah keluar dari rahim ibu mereka. Oleh itu, bayi anda tidak akan membuatkan anda makan apa-apa jenis makanan untuknya. Jika anda terdesak untuk makanan tertentu, ia mungkin ada kaitan dengan perubahan hormon anda.

Bayi perempuan membuatkan ibunya berasa sakit sepanjang hari.

Menurut mitos ini, mabuk hamil (
morning sickness)
 yang buruk bermakna anda menjangkakan seorang perempuan. Walaupun hormon-hormon yang bertanggungjawab untuk
morning sickness
 biasanya lebih tinggi pada wanita yang mengharapkan seorang perempuan, wanita yang membawa anak lelaki juga mengalami
morning sickness
 yang buruk.

Bayi anda boleh menjadi sama ada seorang lelaki atau perempuan, jadi kemungkinan mitos-mitos itu menjadi kenyataan adalah 50/50. Sekiranya anda benar-benar perlu membuat keputusan warna untuk melukis bilik nurseri anda, lakukan ultrabunyi. Walaupun mitos kehamilan ini mungkin menyeronokkan untuk dibaca dan tertanya-tanya, ujian ultrasound dan perubatan adalah satu-satunya cara untuk memberitahu jantina bayi anda dengan betul.

Hello Health Group
 tidak memberikan nasihat, diagnosis atau rawatan perubatan.


Bersetubuh Setiap Hari Memang Ada Manfaat, Namun Hati-Hati Dengan 5 Risiko Ini

Hubungan seks adalah satu perkara yang menjadi tiang atau asas kepada perhubungan setiap pasangan yang berkahwin. Malah jika ada masalah hubungan suami isteri, anda harus selesaikan segera agar tidak berlanjutan.

Jika ia dipandang sepi dan ringan sahaja, hidup kalian mungkin menjadi hambar dan masalah hubungan suami isteri tidak dapat diperbaiki.

Untuk mendapatkan lebih banyak info tentang Kesihatan Seksual, sila dapatkannya
di sini.

Masalah hubungan suami isteri – Risiko seks terlalu kerap

#1. Mengundang risiko serangan jantung

Walaupun ini bukanlah satu perkara yang pasti akan terjadi, namun ia masih berisiko buat beberapa individu.

Bagi kebanyakan individu,
hubungan intim
 sebenarnya mampu meningkatkan fungsi kardiovaskular.

Namun, bagi individu yang pernah mempunyai sejarah
sakit jantung
 perlu berhati-hati.

#2. Masalah hubungan suami isteri – Keletihan yang melampau

Seks terlalu kerap juga akan memberi kesan terhadap kesihatan dan kerjaya anda walaupun ia tidaklah begitu serius.
Keletihan
 yang melampau akibat kekerapan melakukan jimak akan menjejaskan prestasi kerja serta kesihatan anda secara umumnya.

Semasa melakukan hubungan intim, norepinephrine, epinephrine dan kortisol yang dihasilkan akan membuat jantung berdegup lebih kencang lalu melepaskan glukosa ke dalam saluran darah. Ia merupakan punca utama keletihan yang berlaku.

#3. Mengakibatkan kesakitan dan kebengkakan

Wanita sangat sensitif terhadap kesakitan dan ia akan hadir setiap kali selepas sesi hubungan intim bersama pasangan. Ini disebabkan oleh tusukan
zakar
 ke dalam faraj semasa penetrasi.

Disebabkan itu, perlakuan jimak terutamanya yang melibatkan kemasukan zakar boleh mendatangkan kesakitan.

 Dalam situasi ini, anda boleh menggunakan alternatif seks yang lain tanpa melibatkan penetrasi.

#4. Menyebabkan kekejangan otot

Aktiviti seksual juga melibatkan aktiviti kerana ia akan menyebabkan tekanan pada otot jika anda salah atau silap melakukan sebarang
posisi seks
.

Anda mungkin perlu untuk berhenti melakukannya buat seketika untuk sembuh kembali sepenuhnya.

Selain itu, anda mungkin boleh pertimbangkan untuk melakukan posisi seks yang lain agar otot tidak dapat terlalu banyak tekanan pada tempat yang sama sahaja.

#5. Risiko patah zakar

Ia merupakan perkara yang paling ditakuti oleh lelaki. Walaupun tidak kehilangan fungsi, zakar anda mungkin boleh patah jika terlalu kerap atau tersalah teknik ketika melakukan jimak.

Ia akan mengakibatkan zakar anda tidak lagi boleh mengalami
ereksi
 selain menyebabkan batang zakar atau skrotum membengkak.

Disebabkan itu, anda dan pasangan perlu merancang dan menjalani kehidupan seks yang lebih baik agar kebahagiaan rumah tangga  kekal bahagia dan harmoni.

Kesilapan memakai kondom

Kondom sememangnya berfungsi untuk mencegah kehamilan bagi tujuan perancangan keluarga. Disebabkan itu, tidak menggunakan kondom atau salah cara penggunaannya adalah masalah hubungan suami isteri yang biasa terjadi.

Menurut pakar kesihatan seksual lelaki Dr. Paul Turek, kesilapan yang sering terjadi ini perlu diteliti dengan lebih berhati-hati agar ia tidak lagi berulang.

Guna kondom secara terbalik

Menurut Dr. Turek, kondom agak sukar untuk dipasang dan dicabut jika ia dipasang secara terbalik. Namun begitu, masih ramai lelaki yang tersilap cara memakainya.

Oleh itu, lelaki perlu lebih bijak mengetahui cara dan bahagian yang betul untuk memasang kondom. Pengunaan kondom yang terbalik akan mengurangkan keberkesanan
spermicide
 iaitu lapisan yang digunakan untuk menghentikan
sperma
 daripada terus bergerak.

Dua kondom sekali gus

Ada lelaki yang beranggapan bahawa memakai 2 kondom sekali gus pada waktu yang sama akan memberi lebih perlindungan buat mereka.

Sebenarnya, ia adalah tidak benar kerana pemakaian 2 kondom akan menjadikannya lebih ketat dan memberi tekanan kepada zakar.

 Ini seterusnya akan mengakibatkan kondom lebih mudah terkoyak lalu membenarkan sperma untuk melaluinya.

Menggunakan kondom terlalu lambat

Kebanyakan lelaki gemar melakukan “foreplay” sebelum memakai kondom. Ia mungkin selamat selagi anda belum melakukan penetrasi.

 Menurut Dr. Turek lagi, lelehan air mani yang keluar ketika “foreplay” adalah mengandungi lebih banyak sperma. Oleh itu, anda disarankan untuk menggunakan kondom sebelum mula melakukan hubungan seks.

Menggunakan kondom terlalu awal

Anda juga perlu tahu bahawa anda tidak boleh memakai kondom terlalu awal iaitu semasa zakar masih belum mengalami ereksi. Ia akan menghalang anda daripada merasai sensasi hubungan seks yang sebenarnya lalu merencatkan
libido
 anda dan pasangan.

Kondom salah saiz

Kecil, sederhana atau besar – lelaki selalu mengalami kesukaran untuk menentukan saiz kondom mereka. Menurut Dr. Turek, lelaki gemar menganggap saiz zakar mereka lebih besar daripada sepatutnya.

Ia mungkin akan mengakibatkan kondom tercabut atau mempunyai ruang-ruang di sekelilingnya lalu membenarkan sperma lebih mudah melaluinya.

Namun begitu, tidak adil jika kita hanya menyalahkan sebelah pihak sahaja jika berlakunya kesilapan dalam kehidupan hubungan intim individu.

 Wanita juga sebenarnya memainkan peranan yang sama penting dengan lelaki dalam usaha untuk menjaga keharmonian dan kesejahteraan kehidupan seks pasangan suami dan isteri.


Tanda-tanda Kekurangan Vitamin

Vitamin adalah nutrien organik yang sangat penting untuk kesihatan. Vitamin juga berfungsi untuk merangsang fungsi sel, tisu dan proses dalam badan. Diet seimbang dan kepelbagaian dalam makanan akan membekalkan kesemua vitamin yang anda perlukan. Simptom kekurangan vitamin pula bergantung kepada jenis vitamin dan kawasan badan yang terjejas. Oleh itu, berhubunglah dengan doktor sekiranya anda memerlukan lebih kepastian.

Apakah kesan kekurangan vitamin?

Menurut pakar, kekurangan vitamin dalam diet seharian anda tidak akan menyebabkan masalah kesihatan secara langsung tetapi akan menjadi pencetus kepada penyakit-penyakit lain. Vitamin juga memainkan peranan terhadap setiap fungsi dan reaksi yang berlaku dalam badan. Oleh itu kekurangan vitamin dalam badan akan menyebabkan tubuh badan individu menjadi lemah dan mudah dijangkiti penyakit.

Berikut merupakan tanda-tanda kekurangan vitamin:

Bibir menggelupas

Jika anda mengalami masalah bibir menggelupas, ini menunjukkan anda kekurangan vitamin B terutamanya riboflavin (Vitamin B2), niacin (Vitamin B3) dan Vitamin B12. Selain itu, kondisi ini juga menunjukkan anda kekurangan zat besi dan zinc. Individu yang tidak makan makanan lain selain sayur-sayuran amat mudah mendapat tanda ini. Sebaiknya, individu ini perlu makan lebih sayuran seperti bayam, tomato dan kacang untuk menampung keperluan vitamin B. Individu yang makan semua jenis makanan pula perlu makan lebih telur, salmon, tuna serta makanan laut yang lain untuk mengatasi masalah ini.

Vitamin C juga perlu dimasukkan ke dalam diet seharian anda kerana vitamin ini merupakan sumber yang bagus untuk penyerapan zat besi dalam badan. Campurkan makanan-makanan yang disenaraikan tadi dengan sayur-sayuran yang mempunyai vitamin C seperti brokoli, kubis serta kubis bunga.

Bintik-bintik merah pada kulit serta keguguran rambut

Kondisi ini terjadi akibat kekurangan zink dalam badan. Keguguran rambut merupakan petanda jelas kekurangan nutrien dalam badan. Selain itu juga, keadaan kesihatan yang kurang baik juga merupakan antara tanda-tanda kekurangan vitamin dalam badan. Antara contoh keadaan kesihatan berkenaan adalah lambat sembuh daripada luka, kulit kering serta mudah berlaku ruam dan bengkak pada kulit. Sekiranya anda kekurangan Vitamin A, D, E, K dan B7, anda mungkin akan mengalami simptom ini.

Deria penglihatan terjejas

Vitamin A amat diperlukan untuk penglihatan. Terdapat beberapa simptom kekurangan vitamin A dalam badan antaranya rabun malam, kerosakan pada mata serta hilang penglihatan. Selain masalah penglihatan, kekurangan vitamin ini juga akan mengakibatkan kulit kering, jangkitan pernafasan serta melemahkan sistem dan fungsi imun. Namun anda perlu berhati-hati kerana pengambilan vitamin A terlalu banyak juga akan memberi kesan sampingan yang lain.

Vitamin adalah sangat penting untuk badan anda. Oleh itu anda perlu memberi perhatian yang lebih terhadap pengambilan vitamin dalam diet seharian anda.

Hello Health Group
 tidak menyediakan nasihat perubatan, diagnosis, atau rawatan.


Fakta Tentang Penyakit Kusta

Penyakit kusta mungkin dianggap sebagai satu penyakit yang misteri bagi sesetengah orang. Kesan yang jelas pada fizikal terutamanya muka dan tangan menyebabkan ia digeruni. Mungkin banyak fakta mengenani penyakit ini yang disalah anggap oleh ramai orang.

Mari ikuti beberapa fakta mengenai penyakit kusta.

1. Jangkitan bakteria adalah punca kepada penyakit ini

Bukan parasit, virus atau ‘buatan orang’.

Bakteria yang bernama
Mycobacterium leprae (M. leprae)
adalah penyebab kepada penyakit ini. Bakteria ini berkembang biak dalam kadar yang perlahan. Oleh itu, ia mengambil tempoh yang lama sebelum memberikan sebarang simptom.

Memandangkan penyebab penyakit ini adalah bakteria, salah satu daripada rawatan utamanya adalah antibiotik.

2. Kusta mempunyai penawar

Dakwaan yang mengatakan bahawa pesakit kusta tidak akan sembuh adalah salah sama sekali. Ia mungkin benar 100 tahun yang lalu. Kini, terdapat rawatan yang efektif menggunakan gabungan ubat-ubatan yang terdiri daripada antibiotik, anti-radang, dan ubat yang melemahkan sistem imun.

Dengan rawatan ini, pesakit tidak lagi perlu merana seumur hidup dan mereka boleh sembuh sepenuhnya daripada kusta.

3. Sentuhan biasa tidak menyebarkan jangkitan

Antara stigma dan fahaman yang kurang tepat mengenai penyakit kusta adalah sentuhan dengan pesakit boleh menyebabkan mereka dijangkiti. Ini tidak sepenuhnya benar. Jangkitan hanya akan berlaku jika berlaku sentuhan berulang kali dengan cecair daripada mulut atau hidung pesakit yang tidak dirawat.

Oleh itu, jangan terlalu takut untuk membantu dan menyantuni pesakit. Selagi mana sentuhan tidak berlaku dengan kerap dan pesakit sedang menjalani rawatan, anda tidak akan mendapat jangkitan tersebut.

4. Pertubuhan Kesihatan Sedunia (WHO) mensasarkan dunia bebas kusta pada tahun 2020

Kusta masih lagi mencatatkan kes yang tinggi di beberapa negara seperti India, Brazil dan Indonesia. Di peringkat global, sebanyak sekitar 200,000 kes baru setiap tahun melibatkan 145 buah negara di 6 kawasan WHO.

Strategi utama untuk mencapai matlamat ini adalah dengan menguatkan komitment daripada pihak kerajaan, merawat penyakit serta komplikasinya, dan menghentikan diskriminasi terhadap pesakit.


Nak Selesa Semasa Hamil, Pilih Bra Penyusuan Yang Betul, Ikut Tip Ini!

Semasa hamil, bukan hanya perut ibu sahaja yang membesar, malahan payudara juga turut berubah saiz. Perubahan saiz pada payudara akan berterusan sehinggalah selepas ibu bersalin kerana ketika dalam tempoh tersebut susu badan anda sedang banyak. Lantaran itu,
ibu memerlukan bra
 ataupun coli penyusuan.

Pemilihan bra penyusuan yang betul adalah penting untuk menampung payudara yang penuh dengan susu badan, sekali gus membantu memelihara payudara bagi melancarkan proses penyusuan. Berikut merupakan tips-tips untuk membantu para ibu baru mencari coli penyusuan yang betul untuk keselesaan tubuh ibu dan juga bayi.

Apa yang perlu saya lihat pada bra penyusuan?

Coli penyusuan yang baik perlulah fleksibel dan mempunyai ruang tambahan untuk menampung payudara anda yang padat dengan susu badan. Coli ini tidak sepatutnya menjerut atau menekan buah dada semasa anda mengancingnya.

Coli penyusuan atau
nursing bra
 yang baik perlu mengandungi:

Empat mata cangkuk untuk mengancing, bagi menambahkan keselesaan.

Tali bahu yang luas dan tidak licin untuk menyokong bahu dan menaikkan payudara.

Tali belakang dan tali sisi bra luas.

Bra tidak sendat di bahagian lingkaran dada.

Bahagian cup bra boleh dibuka atau ditutup dengan menggunakan sebelah tangan sahaja, bagi memudahkan anda menyusukan bayi.

Bukaan depan bra yang menyediakan banyak ruang untuk bayi anda menyusu dengan selesa.

Tips semasa membeli nursing bra

1. Bra tidak berdawai

Kebanyakan pakar penjagaan kesihatan menyarankan anda untuk mengelakkan memakai bra berdawai semasa kehamilan atau semasa tempoh penyusuan. Hal ini kerana bra berdawai akan menyebabkan tisu payudara anda menjadi sensitif. Bra tidak berdawai pula dapat menyokong payudara anda sepenuhnya dan dapat membantu mengekalkan bentuk payudara selepas bersalin.

2. Pilih saiz yang betul

Dapatkan nasihat daripada jurujual bra penyusuan yang berpengalaman untuk
memilih bra yang sesuai mengikut saiz payudara
 anda.

3. Jangan beli terlalu awal

Jangan beli coli penyusuan semasa awal-awal kehamilan kerana semakin anda mendekati hari bersalin, payudara anda akan semakin membesar. Sebaik-baiknya belilah pada penghujung trimester ketiga sebelum anda bersalin.

4. Tampung kesemua payudara

Apabila mencuba bra, pastikan pelapik bra dapat menampung keseluruhan payudara anda. Selain itu, bra juga boleh memegang pad penyusuan dengan baik.

5. Cuba dahulu

Semasa membeli bra, pastikan anda mencuba untuk menanggalkan bra tersebut dan memasangnya dengan menggunakan sebelah tangan kerana sewaktu menyusu anda akan hanya gunakan sebelah tangan sahaja.

6. Material kain kapas

Pilih material yang selesa untuk payudara anda. Sebaik-baiknya pilihlah yang diperbuat daripada kain kapas.


Katanya, Susu Ibu Penawar Semula Jadi COVID-19, Sampai Orang Dewasa Pun Minum: Sahih Ke?

Untuk mendapatkan lebih banyak info tentang coronavirus di Malaysia, sila dapatkannya di sini.

Pelbagai ura-ura yang kedengaran semasa
wabak virus korona baharu (COVID-19) sedang melanda dunia.

Kangkung, kunyit, tangkal, azimat dan sebagainya, bukan sahaja tidak terbukti berkesan malah boleh menjadi medium penipuan buat mereka yang inginkan keuntungan atas angin.

Mungkin kebanyakan daripada
 maklumat palsu yang tersebar jelas pada amatan orang awam
, namun ada beberapa yang samar-samar.

Nampak macam tipu, tapi mungkin betul.

Antara yang popular adalah berkaitan dengan susu ibu cegah COVID-19.

Angka jangkitan sedang merangkak perlahan-lahan ke 4 juta dan kematian kini melebihi 200,000 individu di seluruh dunia.

Di Malaysia, statistik adalah seperti berikut:

[covid_19]

Kebaikan susu ibu termasuk rawat atau cegah COVID-19?

Banyak kajian menunjukkan susu ibu sangat bermanfaat terutamanya bagi bayi yang berusia 6 bulan dan ke bawah.

Antibodi yang turut terkandung di dalam susu tersebut boleh
melindungi anak daripada penyakit berbahaya sehingga sistem pertahanan mereka matang.

Namun, adakah susu ibu cegah COVID-19?

Walaupun kini masih tiada rawatan yang ditemui, tidak bermakna orang awam boleh mengambil langkah meluru atau
berpaling kepada rawatan tradisional yang tidak terbukti akan keberkesanannya.

Baca juga:

Minum Air Suam Boleh Bunuh Virus COVID-19? Ini Jawapan Pakar!

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Ia bahkan boleh memudaratkan sekiranya langkah yang diambil tidak diketahui akan profil keselamatannya.

Susu ibu sememangnya selamat namun sehingga kini,
tiada bukti yang menunjukkan antibodi virus COVID-19 terkandung di dalam susu ibu.

Perkara ini sama dengan ibu yang sembuh daripada jangkitan.

Hanya kerana
bayi anda tidak dijangkiti tidak bermakna susu ibu merupakan jawapan
 kepada langkah pencegahan yang perlu diambil.

Dapatan anekdotal (tidak berasaskan kajian saintifik) boleh memberikan tanggapan palsu bahawa anda selamat hanya kerana mengambil susu ibu.

Perlu ke saya terus memberikan bayi susu ibu sekiranya saya dijangkiti COVID-19?

Setakat ini, bukti saintifik menunjukkan virus COVID-19 tidak disalurkan kepada anak melalui susu ibu.

Jangkitan berlaku melalui simptom saluran pernafasan dan sentuhan dengan objek tercemar.

Oleh sebab itu, kita digalakkan untuk mengamalkan jarak sosial dan kerap cuci tangan.

Walau bagaimanapun, bagi mereka yang ingin menyusukan anak, Pusat Kawalan Penyakit Berjangkit (CDC) menyarankan supaya ibu:

Memakai topeng muka ketika menyusukan anak.

Mencuci tangan sebelum dan selepas memegang bayi.

Pastikan anda turut mencuci tangan sebelum menggunakan pam susu

Kenapa perlu kita mengamalkan semua langkah pencegahan di atas jika tiada bukti yang menunjukkan anak boleh dijangkiti melalui penyusuan?

Secara mudahnya,
masih banyak perkara yang belum difahami berkenaan dengan virus korona baharu.

Bayi yang baru lahir juga mudah untuk mendapat jangkitan seperti individu lain. Jika mereka dijangkiti, kakitangan yang menguruskannya turut berisiko dijangkiti.

Oleh sebab itulah langkah pencegahan perlu diambil.

Kajian setakat ini menunjukkan
virus COVID-19 tidak boleh disebarkan melalui air ketuban, susu ibu atau mana-mana sampel lain.

Mereka yang mengandung tidak akan menjangkiti janin dan ibu yang menyusukan anak tidak akan menjangkiti bayi.

Melainkan,
 ibu tidak mengambil langkah pencegahan dan bersentuhan dengan anak.

Jika dijangkiti, sukar untuk mereka dipantau memandangkan majoriti tidak akan mengalami simptom pada fasa awal.

Mitos pelik, orang dewasa minum susu ibu mampu lindungi daripada COVID-19

Susu ibu penting untuk perkembangan otak si manja.

Oleh sebab itulah mereka yang melahirkan anak, walaupun dalam situasi wabak, digalakkan untuk memberikan susu badan kepada bayi.

Ia juga boleh memberikan perlindungan sementara dan mengandungi faedah nutrisi yang cukup bagi si manja yang berusia 6 bulan dan ke bawah.

Namun, apabila sampai usia 6 bulan,
bayi perlu mendapatkan sumber tenaga daripada makanan lain untuk membesar.

Begitu juga dengan orang dewasa.

Secara amnya, tiada kajian yang membuktikan bahawa
susu ibu dapat memberikan kebaikan kepada sistem pertahanan badan orang dewasa.

Anda mungkin berminat:

Ketika ini, terdapat beberapa buah universiti di Amerika Syarikat yang mengkaji potensi susu ibu dalam rawatan COVID-19.

Namun, mereka tidak membuat apa-apa kesimpulan lagi memandangkan masih tiada bukti susu ibu mampu mencapai matlamat tersebut.

Penjual susu ibu mendapat b
anyak permintaan di atas talian ketika musim COVID-19.

Susu yang dibeli tidak diberikan kepada anak, sebaliknya diminum oleh orang dewasa untuk meningkatkan daya ketahanan tubuh.

Ada juga ibu yang ingin minum susu badannya sendiri kerana mereka mempercayai komponen susu badan lain dengan apa yang terdapat di dalam badan mereka.

Apa yang pembaca perlu tahu adalah,
setakat ini mereka yang dijangkiti akan diberikan rawatan konservatif.

Mereka akan kembali pulih setelah badan berjaya mencipta antibodi dengan sendirinya.

Perkara yang tidak disarankan oleh mana-mana badan kesihatan ini seharusnya dielakkan dan
amalan jarak sosial  dan langkah pencegahan lain perlu terus dipraktikkan.

Konklusi

Tiada bukti yang menunjukkan susu ibu mampu mencegah bahkan merawat COVID-19.

Rawatan dan
kaedah pencegahan perlulah berpandukan kepada kajian dan bukti saintifik sedia ada bagi mengelakkan komplikasi.

Jika anda mendengar ura-ura, tidak perlulah percaya bulat-bulat.

Maklumat kini di hujung jari dan anda boleh membuat kajian sendiri untuk lebih memahami berkenaan dengan
virus korona baharu dan mitos yang berkait dengannya.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Nak Gigi Cantik & Mulut Berbau Harum? Ini 7 Cara Pantas Untuk Jaga Kesihatan Mulut

Tahukah anda bahawa penjagaan kesihatan mulut adalah amat penting? Ini kerana terdapat berjuta-juta bakteria
di mulut anda
 boleh mengakibatkan keradangan dan mempunyai kesan negatif terhadap organ penting lain.

Dalam penyelidikan Sweden yang baru, para ahli memberitahu bahawa orang yang mempunyai plak berlebihan lebih cenderung untuk mengalami kanser pankreas berbanding dengan mereka yang mempunyai gigi  yang bersih.

Selain itu, dalam kajian dari Finland, para saintis mengatakan bahawa rakyat dengan karang gigi paling menggandakan risiko
penyakit jantung
.

Oleh itu, anda harus menjaga kesihatan secara keseluruhan, bermula dengan
kawasan mulut
anda.

Ingin tahu bagaimana caranya? Terus pembacaan anda.

Untuk mendapatkan lebih banyak info tentang Kesihatan Mulut, sila dapatkannya
di sini
.

7 tip penjagaan kesihatan mulut

Berikut petua untuk menjaga kesihatan oral yang boleh anda amalkan setiap hari:

Berus gigi, lidah dan bahagian dalam pipi

Untuk membuang plak atau sisa makanan yang terperangkap di antara gigi,
memberus gigi
 adalah cara yang paling mudah dan paling cepat.

Kurang plak bermakna lebih sedikit bakteria yang terdapat di dalam mulut anda.

Tetapi hanya menjaga gigi tidak mencukupi, anda perlu memberi perhatian kepada bahagian lain mulut anda seperti lidah dan pipi juga.

Flos, salah satu penjagaan kesihatan mulut

Flos gigi
berguna tetapi flos boleh menyebabkan lebih rasa. Kuncinya adalah padanan flos ke gigi anda.

Jika anda mempunyai tampalan kasar, anda boleh cuba menggunakan flos lilin.

Sebaik sahaja anda mempunyai ruang yang besar di antara gigi anda, anda boleh menggunakan flos
braided
.

Gunakan ubat gigi dan ubat kumur dengan fluorida

Fluorida adalah mineral semulajadi yang baik untuk menguatkan gigi dan melindunginya daripada asid.

Apabila memilih
ubat gigi
dan
ubat kumur,
 anda perlu mencari produk dengan tahap fluorida yang sesuai.

Penjagaan kesihatan mulut #Elakkan makanan dan minuman manis

Makan gula yang berlebihan menyebabkan tahap pH air liur anda merosot, mengubah plak gigi menjadi asid larut.

Oleh itu, anda tidak boleh memakan produk bergula, seperti gula-gula atau makanan ringan.

Tetapi jika anda penagih minuman manis, anda boleh menggunakan sedikit makanan sebenar terlebih dahulu, kemudian gula-gula.

Baca juga:

Tekan titik panas

Apabila memberus gigi, berus gigi bersaiz penuh boleh menyebabkan kesukaran untuk memberus beberapa tempat panas seperti:

bahagian belakang gigi depan bawah

bahagian luar molar (kumpulan gigi di bahagian belakang rahang yang berfungsi untuk mengisar makanan

Untuk mendapatkan kesan positif, anda boleh mempertimbangkan pemilihan berus dengan kepala kecil.

Saiz ini sesuai untuk berus gigi untuk meluncur pada gigi anda dan menyentuh setiap sudut untuk mengeluarkan tartar (
plak gigi
).

Kunyah gula-gula getah yang betul

Tidak semua jenis
gula-gula getah
 bermanfaat. Ada di antaranya penuh gula, yang meningkatkan kerosakan gigi. Lebih baik mengunyah gula-gula dengan xylitol dan bukan jenis biasa.

Xylitol, bahan gula yang membantu mengurangkan sejumlah besar bakteria yang menyebabkan kerosakan gigi supaya mulut anda tidak akan dikuasai oleh mikroorganisma.

Pilih minuman dengan bijak

Makanan dan minuman dengan keasidan, termasuk soda, minuman tenaga, dan minuman sukan, dianggap erosif.

Selepas bersenam, jika anda memerlukan sesuatu untuk meningkatkan tenaga anda, dapatkan
minuman sukan
 dan kemudian minum sedikit air untuk mencuci asid daripada gigi anda.

Sekiranya anda memerlukan kafein untuk membangunkan minda anda, minum kopi hitam biasa dan bukannya minuman tenaga dibotolkan. Ini kerana kopi kurang erosif.

Jika terdapat sebarang pertanyaan mengenai penjagaan kesihatan mulut, bertanyalah kepada doktor gigi untuk mendapatkan lebih kepastian.


Sentuhan & Pelukan Penting Di Kala PKPB Ini, Usah Menyendiri!

Manusia merupakan makhluk sosial. Kita mempunyai pelbagai cara untuk berhubung antara satu sama lain – sama ada melalui percakapan ataupun sentuhan.

Namun, pasti ramai yang tidak sangka, hidup tanpa sentuhan mempunyai kesan buruk yang tersendiri.

Lebih-lebih lagi apabila
Perintah Kawalan Pergerakan (PKP)
 mula dijalankan sejak Mac lalu. Ramai di antara kita yang ditinggalkan berseorangan ataupun terpisah dengan ahli keluarga masing-masing.

Tanpa disedari, kita terputus dengan salah satu keperluan asas kita sebagai manusia iaitu sentuhan.

Sentuhan – Nikmat yang selalu dilupakan

Semua manusia di muka bumi ini perlukan sentuhan. Tidak kiralah jika ia
dalam bentuk sebuah pelukan
, sentuhan di pipi ataupun sekadar bersalaman.

Pendek kata, manusia memerlukan sentuhan untuk kekal hidup. Malah, ia merupakan sebahagian daripada naluri manusia sejak kecil.

Sejak lahir lagi,
bayi mendambakan sentuhan daripada ibunya
. Jika bayi tidak disentuh langsung oleh ibunya, bayi tersebut boleh meninggal dunia!

Malah, bayi juga mungkin akan alami masalah tumbesaran jika tidak mendapat sentuhan yang mencukupi. Otak mereka tidak akan berkembang dengan baik dan sistem imun juga tidak dapat berfungsi dengan betul.

Sentuhan merupakan bahasa pertama yang dipelajari bayi sebagai salah satu cara untuk mereka menzahirkan rasa sayang. Pada masa yang sama, dengan sentuhan juga mereka rasa diri mereka disayangi.

Jelaslah bahawa sentuhan merupakan satu elemen yang penting dalam kehidupan seharian.

Namun, disebabkan pandemik yang melanda, ramai yang terpaksa berkurung dan
tinggal dalam isolasi
.

Akibatnya, ada di antara kita yang menderita dengan penyakit mental kerana tidak menerima sebarang pelukan mahupun sentuhan sejak bulan Mac yang lepas.

Mengidamkan sentuhan setelah lama berseorangan

Apabila sentuhan bukan lagi sesuatu yang lazim kita rasai, manusia akan mengalami satu keadaan yang dikenali sebagai
touch starvation
 atau kelaparan sentuhan.

Sama seperti lapar setelah lama tidak menjamah sebarang makanan, mereka yang ‘laparkan’ sentuhan juga sebenarnya berada dalam situasi yang sama.

Mereka inginkan sentuhan daripada seseorang, namun tidak dapat melakukannya disebabkan oleh pandemik yang melanda.

Badan manusia dicipta untuk mentafsir sentuhan sebagai satu pengalaman yang indah dan menggembirakan. Ramai yang rasa selamat ketika disentuh atau berada dalam dakapan seseorang.

Sentuhan merupakan sesuatu yang positif dan berupaya menjadi ikatan yang mengeratkan hubungan antara dua insan.

Apabila kita berseorangan dan tidak menerima sebarang sentuhan dalam satu jangka masa yang panjang, badan kita akan mula rasa tidak selesa dan rasa seperti berada di dalam bahaya.

Sebenarnya, ada sebab mengapa
badan kita akan rasa stres
 setelah lama tidak bersentuhan dengan manusia lain.

Salah satu fungsi sentuhan yang paling besar adalah untuk melegakan tekanan perasaan. Selain itu, sentuhan juga dapat membantu sistem imun untuk berfungsi dengan baik.

Malah, mereka yang mendambakan pelukan akan
mengalami masalah kesihatan mental
. Mereka lebih mudah diserang rasa gelisah dan depresi.
Mereka juga lebih sukar untuk tidur dan akan rasa lebih sunyi.

Kesan sentuh terhadap manusia

Tidak kiralah sentuhan yang diterima merupakan pelukan daripada ahli keluarga ataupun oleh sahabat baik, kedua-duanya mempunyai manfaat dan impak positif terhadap kesihatan anda.

Sentuhan yang diterima tidak perlu dalam bentuk seksual. Sentuhan biasa antara dua orang sahabat juga mempunyai kuasa yang sama.

Namun, sudah pastilah sentuhan yang diterima itu tidak akan sehebat sentuhan daripada insan yang kita sayangi.

Malah, menurut kajian, pelukan yang diberikan sebelum seseorang itu berhadapan dengan sesuatu bentuk stres didapati boleh membuatkan individu tersebut lebih tenang.

Tambah lagi, kesan sentuhan sebenarnya kekal dalam satu jangka masa yang panjang, bukannya hanya selama beberapa saat!

Oleh sebab itu, jangan pernah abaikan jika
suami atau isteri anda minta dipeluk
 setelah penat bekerja seharian.  Mana tahu mereka benar-benar perlukan pelukan daripada anda!

Manfaat satu pelukan sehari

Pelukan juga didapati dapat membantu menghasilkan hormon oksitosin yang dapat memupuk perasaan positif dan menguatkan hubungan emosi antara manusia.

Dalam masa yang sama, rasa takut dan gelisah yang menghantui diri akan semakin berkurang. Setelah mendapat pelukan, perasaan itu akan digantikan dengan rasa lega dan tenang. Hebatkan manfaat sebuah pelukan!

Walaupun kita hidup pada zaman serba moden, teknologi bukanlah pengganti untuk segalanya.

Namun, menurut Dr. Asim Shah daripada
Baylor College of Medicine
,
mereka yang rasa sunyi
 boleh berhubung dengan orang lain melalui panggilan video.

Walaupun tidak dapat mengubati keinginan untuk mendapatkan sentuhan, panggilan video sedikit sebanyak dapat melegakan kesunyian dan masalah mental yang ramai orang hadapi akibat isolasi.

Adakah ini pengakhiran untuk sentuh?

Pandemik ini telah menyaksikan betapa bahayanya sentuhan, dan bagaimana sebuah penyakit yang pada awalnya terletak di benua lain boleh merebak dengan pantas ke seluruh dunia.

Jika pandemik ini berakhir, adakah kita akan terus mengalamalkan norma baharu ini iaitu tiada sentuhan langsung?

Malah, Dr. Anthony Fauci, Pengerusi
National Institute of Allergy and Infectious Diseases
 di Amerika Syarikat juga percaya bahawa manusia
tidak lagi perlu untuk bersalaman
.

Menurut beliau, amalan ini bukan sahaja lebih selamat, malah kadar influenza di seluruh dunia juga dapat dikurangkan secara drastik.

Walaupun manusia merupakan makhluk yang mudah menyesuaikan diri dan tahan lasak, tapi adakah kita mampu bertahan dalam jangka masa yang lama tanpa sebarang sentuhan ataupun kemesraan?

Apa pendapat anda?